ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น 

7.1 ทุนจดทะเบียนและทุนชำระแล้ว

  ณ วันที่ 31 ธันวาคม 2561 บริษัทมีทุนจะทะเบียน จำนวน 150,000,000 บาท
  และทุนชำระแล้ว จำนวน 149,909,264 บาท แบ่งเป็นหุ้นสามัญ จำนวน 149,909,264 หุ้น
  มูลค่าที่ตราไว้หุ้นละ 1 บาท

2.  โครงสร้างการถือหุ้น

รายชื่อผู้ถือหุ้นรายใหญ่ 10 อันดับแรก ของบริษัท ณ วันปิดสมุดทะเบียนผู้ถือหุ้นล่าสุด เมื่อวันที่ 23
เมษายน 2561 มีดังนี้

  -------- ----------------------------------- ------------ --------------
  ลำดับที่    รายชื่อ                               จำนวนหุ้น      สัดส่วนการถือหุ้น

  1        นายอภิรักษ์ วานิช และคู่สมรส              19,020,084   12.69%

           รวม                                 19,020,084   12.69%

  2        บริษัทเจียรวานิช จำกัด                   12,612,000   8.41%

                                               12,612,000   8.41%

  3        นางเตือนจิตต์ กิตติวุฒ                    9,994,140    6.67%

           รวม                                 9,994,140    6.67%

  4        นางพจนา มาโนช และคู่สมรส              4,377,408    2.92%

           นายสิริพจน์ มาโนช                      1,700,496    1.13%

           นายคุณพัฒน์ มาโนช                      1,542,384    1.03%

           นายสิทธิพจน์ มาโนช                     1,554,784    1.04%

           รวม                                 9,175,072    6.12%

  5        นายพงษ์ศักดิ์ วิทยากร                    6,695,460    4.47%

           รวม                                 6,695,460    4.47%

  6        นางสาวรจนา วานิช                     6,026,940    4.02%

                                               6,026,940    4.02%

  7        นางสาวอรนุช วานิช                     5,801,016    3.87%

                                               5,801,016    3.87%

  8        USB AG SINGAPORE BRANCH             5,378,200    3.59%

           รวม                                 5,378,200    3.59%

  9        นางสาวอังคณา วานิช                    5,325,984    3.55%

                                               5,325,984    3.55%

  10       นางอัญชลี เทพบุตร                      4,917,972    3.28%

           รวม                                 4,917,972    3.28%
  -------- ----------------------------------- ------------ --------------

7.3 นโยบายการจ่ายเงินปันผล

หากไม่มีเหตุจำเป็นอันใด คณะกรรมการบริษัทฯ
มีนโยบายที่จะเสนอให้ที่ประชุมผู้ถือหุ้นจ่ายเงินปันผลของบริษัทฯ
ให้แก่ผู้ถือหุ้นเป็นจำนวนไม่น้อยกว่าร้อยละ 50 ของกำไรสุทธิหลังจากชำระภาษีแล้ว

ทั้งนี้ประวัติการจ่ายเงินปันผล จากการดำเนินงานของบริษัทในช่วง 5 ปีที่ผ่านมา สรุปได้ดังนี้

  --------------------------------------- ---------- ---------- ---------- ---------- ----------
  การจ่ายเงินปันผลสำหรับผลการดำเนินงานประจำปี   2560       2559       2558       2557       2556

  อัตรากำไรสุทธิต่อหุ้นของบริษัท (งบการเงินรวม)    0.85       1.22       1.07       1.21       1.27

  อัตราเงินปันผลต่อหุ้น (บาท/หุ้น)                0.44       0.63       0.55       0.65       0.64

  อัตราการจ่ายเงินปันผลต่อหุ้น/กำไรสุทธิต่อหุ้น       51.58%     51.74%     51.46%     53.63%     50.00%

  วันที่จ่ายเงินปันผล                           18/05/61   19/05/60   18/05/59   18/05/58   08/05/57
  --------------------------------------- ---------- ---------- ---------- ---------- ----------

8. โครงสร้างการจัดการ

8.1 โครงสร้างการบริหารจัดการบริษัท ณ วันที่ 31 ธันวาคม 2561

8.2 คณะกรรมการบริษัท

ณ วันที่ 31 ธันวาคม 2561 รายชื่อคณะกรรมการบริษัทฯ มีรายนามดังนี้

+----------------+---------------+-------+------+------+-----+------+
| รา             | ตำแห          | จำนวน |      |      |     |      |
| ยชื่อกรรมการบริษัท | น่งกรรมการบริษัท | ครั้งที่เ |      |      |     |      |
|                |               | ข้าร่วม |      |      |     |      |
|                |               | ประชุม |      |      |     |      |
+----------------+---------------+-------+------+------+-----+------+
|                |               | คณะกร | ค    | คณ   | ค   | คณะ  |
|                |               | รมการ | ณะกร | ะกรร | ณะก | กรรม |
|                |               |       | รมกา | มการ | รรม |      |
|                |               | บริษัท  | รตรว |      |     | การบ |
|                |               | ฯ     | จสอบ | สร   | กา  | ริหาร |
|                |               |       |      | รหาแ | รบร | ความ |
|                |               |       |      | ละพิจ | ิหาร | เสี่ยง |
|                |               |       |      | ารณา |     |      |
|                |               |       |      | ค่าตอ |     |      |
|                |               |       |      | บแทน |     |      |
+----------------+---------------+-------+------+------+-----+------+
| 1. นายอภิรักษ์    | ประธานกรรมการ | 4/6   |      |      |     |      |
| วานิช           |               |       |      |      |     |      |
+----------------+---------------+-------+------+------+-----+------+
| 2. นายวิชัย      | กรรมการอิสระ   | 5/6   | 2    | 3/3  |     |      |
| เทพเฉลิม        | /รองประธานกรร |       | 2/22 |      |     |      |
|                | มการ/ประธานกร |       |      |      |     |      |
|                | รมการตรวจสอบ/ |       |      |      |     |      |
|                | กรรมการสรรหาฯ |       |      |      |     |      |
+----------------+---------------+-------+------+------+-----+------+
| 3. นางพจนา     | รองประธาน     | 6/6   |      |      | 22  |      |
| มาโนช          | กรรมการ/ประธา |       |      |      | /22 |      |
|                | นกรรมการบริหาร |       |      |      |     |      |
+----------------+---------------+-------+------+------+-----+------+
| 4. นพ.สุชา      | กรรมการ       | 6/6   |      |      | 22  |      |
| นิมมานนิตย์       | /กรรมการบริหาร |       |      |      | /22 |      |
+----------------+---------------+-------+------+------+-----+------+
| 5. นพ.กฤษฎา    | กรรมการ       | 6/6   | 2    | 3/3  |     | 2/2  |
| บานชื่น          | อิสระ/ประธานกร |       | 2/22 |      |     |      |
|                | รมการสรรหาฯ/ก |       |      |      |     |      |
|                | รรมการตรวจสอบ |       |      |      |     |      |
+----------------+---------------+-------+------+------+-----+------+
| 6. นายศิริชัย     | กรรมการ       | 6/6   |      |      | 20  |      |
| มาโนช          | /กรรมการบริหาร |       |      |      | /22 |      |
+----------------+---------------+-------+------+------+-----+------+
| 7.             | กรรมการ       | 6/6   |      |      |     |      |
| นางสาวกาญจนา   |               |       |      |      |     |      |
| วานิช           |               |       |      |      |     |      |
+----------------+---------------+-------+------+------+-----+------+
| 8. นางสาวอรนุช  | กรรมการ       | 6/6   |      |      |     |      |
| วานิช           |               |       |      |      |     |      |
+----------------+---------------+-------+------+------+-----+------+
| 9. นพ.สานิตย์    | กรรมการ       | 6/6   |      |      | 22  |      |
| ชากฤษณ์         | /กรรมการบริหาร |       |      |      | /22 |      |
+----------------+---------------+-------+------+------+-----+------+
| 10.            | ก             | 6/6   | 2    | 3/3  |     | 2/2  |
| รศ.ดร.นพ.อติเรก | รรมการอิสระ/กร |       | 2/22 |      |     |      |
| จิวะพงศ์         | รมการตรวจสอบ/ |       |      |      |     |      |
|                | กรรมการสรรหาฯ |       |      |      |     |      |
+----------------+---------------+-------+------+------+-----+------+
| 11. นางฐิตะวัฒน์  | กรรมการอิสระ/  | 5/6   | 2    | 3/3  |     | 2/2  |
| โพธานันท์        | ก             |       | 2/22 |      |     |      |
|                | รรมการตรวจสอบ |       |      |      |     |      |
+----------------+---------------+-------+------+------+-----+------+

อำนาจกรรมการและข้อจำกัดอำนาจกรรมการบริษัท

  ตามข้อบังคับบริษัทฯ ได้กำหนดให้กรรมการสองในสามคนนี้ลงชื่อร่วมกัน
  และประทับตราบริษัทเป็นสำคัญ คือ (1) นายอภิรักษ์ วานิช (2) นางพจนา มาโนช และ (3)
  นายแพทย์สุชา นิมมานนิตย์

โครงสร้างคณะกรรมการ

  โครงสร้างคณะกรรมการบริษัท
  ประกอบด้วยผู้ทรงคุณวุฒิที่มากด้วยความรู้และประสบการณ์ในหลายๆ ด้าน
  กรรมการทุกท่านมีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย
  แผนธุรกิจและงบประมาณของบริษัทฯ
  ตลอดจนกำกับดูแลให้คณะกรรมการบริหารดำเนินการให้เป็นไปตามแผนที่กำหนดไว้อย่างมีประสิทธิภาพ
  และประสิทธิผล

  คณะกรรมการบริษัทฯ มีทั้งสิ้น 11 ท่าน ประกอบด้วย กรรมการที่เป็นผู้บริหาร 4 ท่าน
  กรรมการที่ไม่ได้เป็นผู้บริหาร 3 ท่าน และกรรมการอิสระ 4 ท่าน ( คิดเป็นร้อยละ 40
  หรือไม่น้อยกว่า 1 ใน 3 ของจำนวนกรรมการทั้งคณะ ) ซึ่งมีคุณสมบัติ
  และความรู้ความสามารถทำให้เกิดการถ่วงดุลและสอบทานการบริหารงานอย่างเพียงพอ

  กรรมการที่เป็นผู้บริหาร

  กรรมการที่เป็นผู้บริหาร ได้แก่ กรรมการบริหาร
  หรือกรรมการที่เป็นผู้บริหารที่มีส่วนเกี่ยวข้องกับการบริหารจัดการเต็มเวลาและได้รับค่าตอบแทนรายเดือนเป็นประจำจากบริษัท
  ในรูปของเงินเดือน หรือผลตอบแทนอื่นๆ ตามระเบียบหรือสวัสดิการของบริษัท

  กรรมการที่ไม่เป็นผู้บริหาร

  กรรมการที่ไม่เป็นผู้บริหาร คือ
  กรรมการที่ไม่มีส่วนเกี่ยวข้องกับการบริหารงานประจำหรือได้รับค่าตอบแทนเป็นรายได้ประจำจากบริษัท
  ทั้งนี้
  กรรมการที่ไม่ได้เป็นผู้บริหารดังกล่าวอาจเป็นผู้ที่ได้รับแต่งตั้งหรือเป็นตัวแทนจากผู้ถือหุ้นรายใหญ่

  กรรมการอิสระ

  กรรมการอิสระ คือ กรรมการที่ไม่ได้บริหารจัดการบริษัท หรือบริษัทที่มีความเกี่ยวข้องกัน
  โดยเป็นอิสระต่อการบริหารจัดการ ผู้ถือหุ้นรายใหญ่ หรือผู้ที่มีอำนาจควบคุมกิจการ
  และเป็นผู้ที่ไม่มีธุรกิจหรือความเกี่ยวข้องทางผลประโยชน์ในบริษัท หรือบริษัทที่มีความเกี่ยวข้องกัน
  ซึ่งอาจทำให้ผลประโยชน์ของบริษัทและ/หรือผลประโยชน์ของผู้ถือหุ้นต้องลดลง

  คุณสมบัติของ “กรรมการอิสระ”

1.  ถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ
    บริษัทร่วมหรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามพระราชบัญญัติหลักทรัพย์ และตลาดหลักทรัพย์)

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี ก่อนได้รับการแต่งตั้ง

3.  ไม่เป็นบุคคลที่มีความสัมพันธ์ทางสายโลหิต
    หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้อง และบุตร
    รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่ได้รับการเสนอให้เป็นผู้บริหาร หรือผู้มีอำนาจควบคุมของบริษัทฯ หรือบริษัทย่อย

4.  ไม่มี หรือเคยมีความสัมพันธ์ทางธุรกิจกับบริษัทฯ, บริษัทใหญ่, บริษัทย่อย, บริษัทร่วม,
    หรือนิติบุคคลที่อาจมีความขัดแย้ง ในลักษณะที่อาจเป็นการขัดขวางการใช้วิจารณญาณอย่างอิสระ
    รวมทั้งไม่เป็น หรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
    ของผู้ที่มีความสัมพันธ์ทางธุรกิจกับบริษัทฯ หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

  ความสัมพันธ์ทางธุรกิจดังกล่าวข้างต้น
  รวมถึงการทำรายการทางการค้าที่กระทำเป็นปกติเพื่อประกอบกิจการ การเช่า หรือ
  ให้เช่าอสังหาริมทรัพย์ รายการเกี่ยวกับทรัพย์สิน หรือบริการ หรือการให้
  หรือรับความช่วยเหลือทางการเงิน ด้วยการรับ หรือการให้ยืม ค้ำประกัน
  การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน ซึ่งเป็นผลให้ผู้ขออนุญาต
  หรือคู่สัญญามีภาระหนี้สินที่ต้องชำระต่ออีกฝ่ายหนึ่ง ตั้งแต่ร้อยละ 3
  ของทรัพย์สินที่มีตัวตนสุทธิของผู้ขออนุญาต หรือตั้งแต่ 20 ล้านบาทขึ้นไป
  แล้วแต่จำนวนใดจะต่ำกว่า ทั้งนี้
  การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยง
  โดยอนุโลม แต่ในการพิจารณาภาระหนี้สินดังกล่าว ให้นับรวมภาระหนี้สินที่เกิดขึ้นในระหว่าง 1 ปี
  ก่อนวันที่มีความสัมพันธ์ทางธุรกิจกับบุคคลเดียวกัน

5.  ไม่เป็น หรือเคยเป็นผู้สอบบัญชีของบริษัทฯ, บริษัทใหญ่, บริษัทย่อย, บริษัทร่วม,
    หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัทฯ,
    หรือนิติบุคคลที่อาจมีความขัดแย้งสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

6.  ไม่เป็น หรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมาย
    หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจากบริษัทฯ, บริษัทใหญ่,
    บริษัทย่อย, บริษัทร่วม, หรือนิติบุคคลที่อาจมีความขัดแย้ง
    ทั้งนี้ในกรณีที่ผู้ให้บริการทางวิชาชีพเป็นนิติบุคคล ให้รวมถึงการเป็นผู้ถือหุ้นรายใหญ่
    กรรมการซึ่งไม่ใช่กรรมการอิสระ ผู้บริหาร
    หรือหุ้นส่วนผู้จัดการของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

7.  ไม่เป็นกรรมการที่ได้รับการแต่งตั้งขึ้นเป็นตัวแทนของกรรมการของบริษัทฯ ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้อง กับผู้ถือหุ้นรายใหญ่ของบริษัทฯ

8.  ไม่มีลักษณะอื่นใดที่ทำให้ไม่สามารถให้ความเห็นอย่างอิสระเกี่ยวกับการดำเนินงานของบริษัทฯ

บทบาท หน้าที่ และความรับผิดชอบของคณะกรรมการบริษัท

1.  ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัทฯ

2.  ให้ความเห็นชอบ และทบทวน วิสัยทัศน์ พันธกิจขององค์กร และเผยแพร่สู่สาธารณชน

3.  พิจารณาอนุมัตินโยบายและกลยุทธ์ที่สำคัญ วัตถุประสงค์ทางการเงิน แผนงานต่างๆ งบประมาณ
    และติดตามดูแลให้มีการปฏิบัติตามแผนงาน

4.  ติดตามและประเมินผลการปฏิบัติงานของฝ่ายจัดการอย่างสม่ำเสมอ
    รวมถึงการกำหนดค่าตอบแทน

5.  ให้ความเห็นชอบในการจัดหาทุน และงบประมาณในการดำเนินงาน รวมถึงทรัพยากรอื่นๆ
    ที่ต้องการเพื่อดำเนินกิจการของโรงพยาบาล ตลอดจนเพื่อตอบสนองพันธกิจ
    และแผนกลยุทธ์ขององค์กร

6.  ให้ความมั่นใจว่าระบบการรายงานทางการเงินและการตรวจสอบมีความเชื่อถือได้
    รวมทั้งติดตามดูแลให้มีการจัดการความเสี่ยงและระบบการควบคุมภายในที่เหมาะสม

7.  ดูแลและจัดการแก้ปัญหาความขัดแย้งทางผลประโยชน์
    รวมทั้งการใช้สินทรัพย์ของบริษัทในทางมิชอบ
    และการกระทำที่ไม่ถูกต้องในรายการระหว่างบุคคลที่เกี่ยวโยงกัน

8.  ต้องจัดให้มีระบบที่สนับสนุนการต่อต้านการทุจริตคอร์รัปชั่นที่มีประสิทธิภาพเพื่อให้มั่นใจว่าฝ่ายบริหารได้ตระหนักและให้ความสำคัญกับการต่อต้านการทุจริตคอร์รัปชั่นรวมทั้งปฏิบัติตามมาตรการต่อต้านการทุจริตคอร์รัปชั่น

9.  พิจารณาแต่งตั้งกรรมการจำนวนหนึ่งเป็นคณะกรรมการบริหารของบริษัท
    และอาจมอบหมายอำนาจหน้าที่บางประการให้คณะกรรมการบริหารเป็นผู้บริหารงานของบริษัทได้
    กรรมการบริหารมีสิทธิได้รับค่าตอบแทนและบำเหน็จตามที่ที่ประชุมคณะกรรมการกำหนด
    แต่ทั้งนี้ไม่กระทบกระเทือนสิทธิของกรรมการบริหารผู้นั้นในอันที่จะได้รับค่าตอบแทนหรือผลประโยชน์ตามข้อบังคับบริษัทฯ
    ในฐานะกรรมการ พนักงาน หรือลูกจ้างบริษัท

10. พิจารณาแต่งตั้งบุคคลที่มีคุณสมบัติและไม่มีลักษณะต้องห้ามที่กำหนดในพระราชบัญญัติบริษัทมหาชนจำกัด
    พ.ศ. 2535 และกฎหมายว่าด้วยหลักทรัพย์และตลาดหลักทรัพย์ รวมถึงประกาศข้อบังคับ และ/
    หรือระเบียบที่เกี่ยวข้องเข้าดำรงตำแหน่งกรรมการ
    ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระ

11. พิจารณาแต่งตั้งกรรมการอิสระ
    โดยพิจารณาจากคุณสมบัติและลักษณะต้องห้ามของกรรมการอิสระตามกฎหมายว่าด้วยหลักทรัพย์และตลาดหลักทรัพย์
    ประกาศคณะกรรมการกำกับตลาดทุน รวมถึงประกาศข้อบังคับ และ/
    หรือระเบียบที่เกี่ยวข้องของตลาดหลักทรัพย์ฯ หรือเสนอต่อที่ประชุมผู้ถือหุ้น
    เพื่อพิจารณาแต่งตั้งเป็นกรรมการอิสระของบริษัทต่อไป

12. พิจารณาแต่งตั้งคณะกรรมการตรวจสอบ
    โดยมีคุณสมบัติตามที่กฎหมายว่าด้วยหลักทรัพย์และตลาดหลักทรัพย์
    ประกาศคณะกรรมการกำกับตลาดทุน รวมถึงประกาศข้อบังคับ และ/
    หรือระเบียบของตลาดหลักทรัพย์ฯ

13. แต่งตั้งประธานกรรมการบริหารของโรงพยาบาล
    และจัดให้มีการประเมินผลขีดสมรรถนะประจำปี ของแต่ละบุคคล

14. แต่งตั้งเลขานุการบริษัท ตามกฎหมายว่าด้วยหลักทรัพย์และตลาดหลักทรัพย์
    เพื่อทำหน้าที่จัดทำและเก็บรักษาเอกสาร และการอื่นๆ
    ตามที่คณะกรรมการตลาดทุนกำหนดและช่วยดำเนินกิจการต่างๆ ของคณะกรรมการและบริษัท
    อันได้แก่ การประชุมคณะกรรมการและผู้ถือหุ้น
    ตลอดจนการให้คำแนะนำแก่กรรมการและบริษัทฯ
    ในการปฏิบัติตนและการดำเนินกิจการให้ถูกต้องตามกฎหมายและระเบียบที่เกี่ยวข้องต่างๆ
    อย่างสม่ำเสมอ อีกทั้งดูแลให้กรรมการและบริษัทฯ มีการเปิดเผยข้อมูลสารสนเทศอย่างถูกต้อง
    ครบถ้วน โปร่งใส

15. รายงานการถือหลักทรัพย์ของตน ของคู่สมรส และบุตรที่ยังไม่บรรลุนิติภาวะที่ถือหุ้นในบริษัทฯ
    และบริษัทในเครือ ในการประชุมคณะกรรมการทุกเดือน และต้องแจ้งให้บริษัทฯ
    ทราบโดยมิชักช้า เมื่อมีกรณีดังต่อไปนี้

  - มีส่วนได้เสียไม่ว่าโดยตรงหรือโดยอ้อมในสัญญาใดๆ ที่บริษัทฯ จัดทำขึ้นระหว่างรอบบัญชี

  - ถือหุ้นในบริษัทฯ และบริษัทในเครือ

16. เข้าอบรมหลักสูตรของสมาคมส่งเสริมสถาบันกรรมการบริษัทไทย (IOD)
ที่เกี่ยวกับกรรมการอย่างน้อย 1 หลักสูตร อันได้แก่ Director Accreditation Program
(DAP) หรือหลักสูตร Director Certification Program (DCP)
หรือเทียบเท่าเพื่อเป็นการเพิ่มทักษะความสามารถในการปฏิบัติงาน

17. ให้ความเห็นชอบแผนคุณภาพ และความปลอดภัยผู้ป่วยของโรงพยาบาล พร้อมทั้งรับทราบ
และตอบสนองรายงานของโปรแกรมคุณภาพ และความปลอดภัย ผู้ป่วยโรงพยาบาลอย่างสม่ำเสมอ

18. หน้าที่อื่นใดของกรรมการตามที่กำหนดไว้ในประกาศ ข้อกำหนด พระราชบัญญัติ
หรือกฎหมายอื่นใดที่กำกับดูแลบริษัท

การประชุมคณะกรรมการบริษัท

  คณะกรรมการบริษัท กำหนดประชุมปกติเป็นประจำทุก 2
  เดือนและมีการประชุมพิเศษเพิ่มตามความจำเป็น โดยมีการกำหนดปฏิทินวันประชุมล่วงหน้าตลอดปี
  ทั้งมีวาระการประชุมชัดเจน และมีวาระพิจารณาติดตามผลการดำเนินงานเป็นประจำ
  เลขานุการบริษัท ได้จัดทำหนังสือเชิญประชุมพร้อมระเบียบวาระการประชุม
  และเอกสารก่อนการประชุมล่วงหน้า 7 วัน
  เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
  ปกติการประชุมแต่ละครั้งจะใช้เวลาประมาณ 3-4 ชั่วโมง โดยในปี 2561 คณะกรรมการบริษัท
  มีการประชุม จำนวน 6 ครั้ง

  ตามข้อบังคับบริษัทฯ
  การประชุมคณะกรรมการบริษัทแต่ละครั้งจะต้องมีกรรมการเข้าร่วมประชุมไม่น้อยกว่ากึ่งหนึ่งของคณะกรรมการ
  และในการลงมติให้ถือเสียงข้างมากของกรรมการผู้เข้าร่วมประชุมกรรมการ
  ซึ่งกรรมการผู้มีส่วนได้เสีย ไม่มีสิทธิออกเสียงลงคะแนนในเรื่องนั้นๆ
  และถ้าเสียงเท่ากันให้ประธานในที่ประชุมชี้ขาด

นโยบายการปฐมนิเทศกรรมการใหม่

บริษัทฯ จัดปฐมนิเทศและแนะนำลักษณะประกอบธุรกิจและแนวทางการดำเนินงานของบริษัทฯ
ให้แก่กรรมการใหม่ รวมถึงมีนโยบายสนับสนุนให้กรรมการฯ
เข้ารับการอบรมหลักสูตรจากสมาคมส่งเสริมสถาบันกรรมการบริษัทไทย (IOD)
และเพื่อเป็นการพัฒนา สนับสนุนและส่งเสริมการปฏิบัติหน้าที่ของคณะกรรมการบริษัทฯ

การประเมินตนเอง

หลักเกณฑ์การประเมินการปฏิบัติงานของคณะกรรมการบริษัทฯ

  คณะกรรมการบริษัทฯ จะมีการประเมินผลการปฏิบัติงานของตนเองเป็นประจำทุกปี
  สำหรับการประเมินตนเองของคณะกรรมการบริษัท ประจำปี 2561
  ได้จัดให้มีการประเมินตนเองของกรรมการทั้งคณะและการประเมินตนเองของกรรมการรายบุคคล
  ซึ่งเลขานุการบริษัทได้จัดส่งแบบประเมินผลของกรรมการให้แก่กรรมการเพื่อประเมินผลการปฏิบัติงานของคณะกรรมการทั้งคณะ

  จากการประเมินตนเองของคณะกรรมการ ประจำปี 2561 พบว่า
  กรรมการส่วนใหญ่ให้คะแนนเฉลี่ยอยู่ที่ 71.64%

  บริษัทฯ ได้นำเรียนผลการประเมินต่อที่ประชุมคณะกรรมการบริษัทฯ ครั้งที่ 313 เมื่อวันที่ 12
  กุมภาพันธ์ 2562 เพื่อร่วมกันสนับสนุนการปฏิบัติงานของคณะกรรมการให้ดียิ่งขึ้นไป

8.3 ผู้บริหาร

รายชื่อผู้บริหาร 4 อันดับแรก ของบริษัท ณ วันที่ 31 ธันวาคม 2561 มีรายชื่อดังต่อไปนี้

รายชื่อผู้บริหาร ตำแหน่ง

1. นางพจนา มาโนช ประธานกรรมการบริหาร

2. นายแพทย์สานิตย์ ชากฤษณ์ ผู้อำนวยการฝ่ายการแพทย์ รพ.เอกชล

3. นายแพทย์พิชัย ศิริพรพาณิชย์ ผู้อำนวยการฝ่ายการแพทย์ รพ.เอกชล 2

4. นางประภาพรรณ ตัณฑวิรัตน์ ผู้อำนวยการฝ่ายบริหาร รพ.เอกชล

5. นางสมพร เพิ่มสุข ผู้อำนวยการฝ่ายบริหาร รพ.เอกชล 2

ขอบเขตอำนาจหน้าที่และความรับผิดชอบของผู้บริหาร

  คณะกรรมการบริหารและผู้บริหาร มีอำนาจหน้าที่ บริหารจัดการบริษัทตามนโยบาย เป้าหมาย
  แผนการดำเนินงาน และงบประมาณประจำปี ตามมติที่ประชุมคณะกรรมการบริษัท
  และอนุมัติดำเนินการต่างๆ ในเรื่องเกี่ยวกับการเงิน และทรัพย์สิน
  เพื่อธุรกรรมตามปกติของบริษัท ตามวงเงินที่คณะกรรมการบริษัทกำหนด

8.4 เลขานุการบริษัท

  คณะกรรมการบริษัทได้แต่งตั้ง นางประภาพรรณ ตัณฑวิรัตน์ ดำรงตำแหน่งเลขานุการบริษัท
  เพื่อรับผิดชอบการทำหน้าที่ตามกฎหมายว่าด้วยหลักทรัพย์และตลาดหลักทรัพย์และประกาศที่คณะกรรมการกำกับตลาดทุนกำหนด
  รวมทั้งมีหน้าที่ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานกำกับดูแลให้เป็นไปตามกฎหมายกฎระเบียบและนโยบายการเปิดเผยข้อมูลข่าวสารของบริษัท
  ประสานงานและติดตามให้มีการปฏิบัติตามมติคณะกรรมการบริษัท และมติที่ประชุมผู้ถือหุ้น
  เพื่อให้งานสำเร็จลุล่วงและเป็นไปตามหลักการกำกับดูแลกิจการที่ดี ตลอดจนหน้าที่อื่นๆ
  ตามที่คณะกรรมการบริษัทมอบหมาย
  โดยคุณสมบัติของเลขานุการบริษัทปรากฏอยู่ในรายงานประจำปี

ทั้งนี้ เลขานุการบริษัทมีหน้าที่และความรับผิดชอบหลัก ดังต่อไปนี้

1.  ให้คำแนะนำแก่กรรมการเกี่ยวกับข้อกฎหมาย ระเบียบและข้อบังคับต่างๆ ของบริษัทฯ
    และติดตามให้มีการปฏิบัติตามอย่างถูกต้องและสม่ำเสมอ
    รวมถึงรายงานการเปลี่ยนแปลงที่มีนัยสำคัญแก่กรรมการ

2.  จัดการประชุมผู้ถือหุ้น และประชุมคณะกรรมการบริษัทให้เป็นไปตามกฎหมาย
    ข้อบังคับของบริษัทฯ และข้อพึงปฏิบัติต่างๆ

3.  บันทึกรายงานการประชุมผู้ถือหุ้น และการประชุมคณะกรรมการบริษัท
    รวมทั้งติดตามให้มีการปฏิบัติตามมติที่ประชุมผู้ถือหุ้นและที่ประชุมคณะกรรมการบริษัท

4.  ติดต่อและสื่อสารกับผู้ถือหุ้นทั่วไปให้ได้รับทราบสิทธิตามระเบียบของบริษัทฯ
    และข่าวสารของบริษัทฯ

5.  ให้ข้อมูลที่จำเป็นต่อการปฏิบัติหน้าที่แก่กรรมการปัจจุบันและกรรมการที่ได้รับแต่งตั้งใหม่

6.  ให้คำแนะนำเกี่ยวกับข้อกำหนด กฎเกณฑ์ต่างๆ ที่คณะกรรมการ/ ผู้บริหารควรรับทราบ

7.  จัดให้มีการประเมนผลการปฏิบัติงานของคณะกรรมการบริษัทและคณะกรรมการชุดย่อย

8.  จัดเก็บเอกสารสำคัญของบริษัทฯ ได้แก่ ทะเบียนกรรมการ หนังสือนัดประชุม
    และรายงานการประชุมคณะกรรมการบริษัทและผู้ถือหุ้น รายงานประจำปี
    รายงานการมีส่วนได้เสียของกรรมการและผู้บริหาร

9.  ปฏิบัติหน้าที่อื่นใดตามที่ได้รับมอบหมาย

8.5 ค่าตอบแทน

  เพื่อให้การกำหนดค่าตอบแทนกรรมการผู้บริหารมีความโปร่งใสและเหมาะสมกับหน้าที่ความรับผิดชอบ
  คณะกรรมการบริษัทได้มอบหมายให้คณะกรรมการสรรหาและพิจารณาค่าตอบแทนกำหนดนโยบายการจ่ายค่าตอบแทนให้แก่กรรมการ
  ภายใต้หลักเกณฑ์ชัดเจนและโปร่งใส
  โดยค่าตอบแทนดังกล่าวจะต้องเหมาะสมกับหน้าที่และความรับผิดชอบ
  คณะกรรมการสรรหาและพิจารณาค่าตอบแทนจะนำเสนอผลการพิจารณาต่อที่ประชุมคณะกรรมการบริษัทและที่ประชุมผู้ถือหุ้นเป็นลำดับ
  เพื่อพิจารณาอนุมัติค่าตอบแทนกรรมการต่อไป ทั้งนี้ ค่าตอบแทนดังกล่าว
  จะต้องไม่สูงเกินความจำเป็นและสามารถเทียบเคียงได้กับอัตราทั่วไปของธุรกิจเดียวกัน
  โดยพิจารณาจากประสบการณ์ ความชำนาญ ความตั้งใจและทุ่มเทในการปฏิบัติงาน

1.  ค่าตอบแทนที่เป็นตัวเงิน

  ค่าตอบแทนกรรมการและกรรมการชุดย่อย ในรอบปี 2560 สิ้นสุด ณ วันที่ 31 ธันวาคม 2561
  ในรูปของค่าบำเหน็จ และค่าเบี้ยประชุม

  ----- ------------------ ------------------------------------- ----------------- ----------
                                                                 (หน่วย : พันบาท)    

        รายชื่อคณะกรรมการ    ตำแหน่ง                                ค่าตอบแทนกรรมการ   

                                                                 ปี 2561            ปี 2560

  1     นายอภิรักษ์ วานิช      ประธานกรรมการ                         648.00            672.00

  2     นายวิชัย เทพเฉลิม     รองประธานกรรมการ/                     595.00            602.00
                           ประธานคณะกรรมการตรวจสอบ/                                
                           กรรมการสรรหาและพิจารณาค่าตอบแทน                           

  3     นางพจนา มาโนช      รองประธานกรรมการ/ ประธานกรรมการบริหาร  638.00            638.00

  4     นพ.สุชา นิมมานนิตย์    กรรมการ/ กรรมการบริหาร                 538.00            538.00

  5     นพ.กฤษฎา บานชื่น     กรรมการ/ กรรมการตรวจสอบ/              627.00            652.00
                           ประธานกรรมการสรรหาและพิจารณาค่าตอบแทน                     

  6     นายศิริชัย มาโนช      กรรมการ/ กรรมการบริหาร                 742.00            755.00

  7     นางกาญจนา จิตฤดีอำไพ กรรมการ                               372.00            360.00

  8     นางสาวอรนุช วานิช    กรรมการ                               372.00            360.00

  9     นพ.สานิตย์ ชากฤษณ์    กรรมการ/ กรรมการบริหาร                 538.00            538.00

  10    รศ.ดร.นพ.อติเรก     กรรมการ/ กรรมการตรวจสอบ/              647.00            598.00
        จิวะพงศ์             กรรมการสรรหาและพิจารณาค่าตอบแทน                           

  11    นางฐิตะวัฒน์ โพธานันท์  กรรมการ/ กรรมการตรวจสอบ               615.00            485.00

  รวม                                                            6,332.00          5,650.00
  ----- ------------------ ------------------------------------- ----------------- ----------

ค่าตอบแทนผู้บริหาร ในรอบปี 2561 สิ้นสุด ณ วันที่ 31 ธันวาคม 2561
บริษัทได้จ่ายค่าตอบแทนให้แก่ผู้บริหารและที่ปรึกษา ในรูปของเงินเดือน โบนัส
และค่าเบี้ยประชุมเป็นเงินรวม 28,675,834 บาท

2.  ค่าตอบแทนอื่น : ไม่มี

8.6 บุคลากร

8.6.1 จำนวนพนักงาน

  จำนวนพนักงาน ณ วันที่ 31 ธันวาคม 2561 และวันที่ 31 ธันวาคม 2560 ของบริษัทมี ดังนี้

  ----------------------------------- ----------------- ------------------
  รายละเอียด                           จำนวน (คน)        

                                      31 ธันวาคม 2561    31 ธันวาคม 2560

  ผู้ปฏิบัติงานฝ่ายแพทย์และฝ่ายการพยาบาล      1,021             1,056

  ผู้ปฏิบัติงานฝ่ายบริหาร                    348               291

  รวมจำนวนพนักงาน                      1,369             1,347
  ----------------------------------- ----------------- ------------------

8.6.2 ผลตอบแทนรวมของพนักงาน

  บริษัทฯ จ่ายผลตอบแทนรวมให้แก่พนักงาน ซึ่งประกอบด้วย เงินเดือน ค่าจ้างล่วงเวลา
  ค่าวิชาชีพ ค่าครองชีพ เงินโบนัส เงินสมทบประกันสังคม เงินสมทบกองทุนสำรองเลี้ยงชีพ
  ค่ารักษาพยาบาล และสวัสดิการอื่นๆ ในรอบปี 2561 และปี 2560

  --------------------------------------- -------------------------------
  ปี 2561                                  ปี 2560

  581.44 ล้านบาท                           535.25ล้านบาท
  --------------------------------------- -------------------------------

8.6.3 การพัฒนาบุคลากร

  1) บริษัทฯ ให้ความสำคัญในการพัฒนาพนักงาน เพื่อเพิ่มพูนความรู้ ทักษะการปฏิบัติงาน
  ความเชี่ยวชาญ เพื่อนำมาใช้ในการพัฒนาประสิทธิภาพการทำงานและคุณภาพการให้บริการ
  โดยบริษัทฯ
  มีนโยบายในการส่งเสริมให้พนักงานได้ฝึกฝนและพัฒนาตนเองอย่างสม่ำเสมอให้เหมาะสมตามแต่ละสายงาน
  ทั้งระดับผู้บริหารและระดับปฏิบัติการ

  ทั้งนี้บริษัทฯ ได้จัดให้มีการฝึกอบรมขึ้นภายในบริษัทฯ
  ตลอดจนมีการส่งพนักงานเข้ารับการฝึกอบรมจากสถาบันภายนอกด้วย โดยในปี 2561
  มีการฝึกอบรมในด้านต่างๆ ซึ่งรวมถึงเรื่องสิ่งแวดล้อม เช่น

-   การปฐมนิเทศพนักงานใหม่ เพื่อเป็นการแนะนำองค์กร
    และช่วยให้ผู้เข้าร่วมงานใหม่เข้าใจในวัฒนธรรมองค์กร โครงสร้างการบริหารและการจัดการ
    ผู้บังคับบัญชาและผู้ร่วมงานแผนกต่างๆ รวมถึงกฎระเบียบและวัฒนธรรมองค์กร ทั้งนี้
    เพื่อให้พนักงานมีความรู้และความเข้าใจในหน้าที่รับผิดชอบเบื้องต้น
    ซึ่งจะช่วยพัฒนาและดึงศักยภาพส่วนตัวให้พร้อมสำหรับการทำงานในองค์กร

-   การฝึกอบรมและพัฒนาความสามารถพนักงาน บริษัทฯ
    ได้กำหนดแนวทางให้พนักงานทุกคนต้องผ่านการฝึกอบรมตามจำนวนชั่วโมงที่กำหนดไว้เป็นพื้นฐาน
    และมีทั้งหลักสูตรการอบรมตามสายวิชาชีพ,
    หลักสูตรพัฒนาความสามารถและทักษะในสายงานบริหาร
    โดยมีวิธีการพัฒนาทั้งในส่วนของการฝึกอบรมภายนอกและจัดฝึกอบรมภายใน
    ที่ครอบคลุมทั้งด้านการพัฒนาความรู้ การพัฒนาทัศนคติ และการพัฒนาทักษะ

2)  บริษัทฯ ให้ความสำคัญสำหรับการสร้างความผูกพันของพนักงานในองค์กรมาอย่างต่อเนื่อง
    โดยจัดให้มีกิจกรรมต่างๆ เช่น กิจกรรมสังสรรค์ปีใหม่
    กิจกรรมร่วมทำบุญใส่บาตรประจำวันพระและวันปีใหม่ กิจกรรมการปฏิบัติธรรมเพื่อ
    “พัฒนาจิตพัฒนาคน”

3)  การพัฒนาด้านความรับผิดชอบต่อสังคม นอกจากการพัฒนาฝึกอบรมทักษะในการทำงาน บริษัทฯ
    ยังมุ่งเน้นพัฒนาพนักงานให้เป็นคนเก่งและคนดีของสังคม
    โดยปลูกฝังในการสร้างความสำนึกในการรับผิดชอบต่อสังคมอย่างต่อเนื่อง เช่น
    การเปิดโอกาสให้ผู้บริหารและเจ้าหน้าที่ทุกระดับเข้าร่วมในกิจกรรมอบรมความรู้เกี่ยวกับความรับผิดชอบต่อสังคมของตลาดหลักทรัพย์ฯ
    เพื่อนำโครงการและความรู้ต่างๆ มาสานต่อกิจกรรมภายในองค์กร
    สนับสนุนให้พนักงานและผู้บริหารเข้าร่วมโครงการช่วยเหลือสังคมต่างๆ
    เพื่อเป็นการปลูกจิตสำนึกทางสังคมให้แก่พนักงาน เช่น โครงการบริจาคเลือดเอกชล
    โครงการบ้านสวยด้วยมือเรา โครงการเอกชลร่วมใจ รักษ์สิ่งแวดล้อม โครงการอบรม CPR
    ให้หน่วยงานราชการและมูลนิธิต่างๆ เป็นต้น

4)  บริษัทฯ ให้ความสำคัญเกี่ยวกับความปลอดภัยและสุขอนามัยในสถานที่ทำงาน โดยการให้ความรู้
    ข่าวสารผ่านสื่อต่างๆ ในองค์กร และจัดให้มีกิจกรรมการฝึกซ้อมดับเพลิงและฝึกซ้อมอพยพหนีไฟ

  8.7 การนำหลักการกำกับดูแลกิจการที่ดี สำหรับบริษัทจดทะเบียน ปี 2560 (CG Code)
  ไปปรับใช้

  บริษัทได้ทบทวนนโยบายการกำกับดูแลกิจการ (Corporate Governance Policy)
  โดยอ้างอิงจากหลักการกำกับดูแลกิจการที่ดีสำหรับบริษัทจดทะเบียน ปี 2555
  ของตลาดหลักทรัพย์แห่งประเทศไทย และหลักการกำกับดูแลกิจการที่ดีสำหรับบริษัทจดทะเบียน ปี
  2560 (CG Code) ของสำนักงานคณะกรรมการกำกับหลักทรัพย์และตลาดหลักทรัพย์
  ซึ่งคณะกรรมการบริษัทได้พิจารณา พบว่า
  บริษัทได้นำหลักปฏิบัติส่วนใหญ่มาปรับใช้แล้วและนำเสนอคณะกรรมการบริษัทรับทราบในหลักการ
  บริษัทฯ อยู่ระหว่างพิจารณาทบทวนและปรับปรุงนโยบายการกำกับดูแลกิจการให้สอดคล้องกับ CG
  Code และจรรยาบรรณบริษัทฯ
  เพื่อให้ครอบคลุมและทันต่อการพัฒนาด้านการกำกับดูแลกิจการที่เปลี่ยนไปอย่างรวดเร็ว

  8.8 เลขานุการบริษัท

+-------------------+--------------------------------------------------+
| เลขานุการบริษัท      | นางประภาพรรณ ตัณฑวิรัตน์                             |
+-------------------+--------------------------------------------------+
| วุฒิการศึกษา         | -   ปริญญาตรีการบัญชี คณะพาณิชยศาสตร์และการบัญชี         |
| และประวัติการฝึกอบรม |     มหาวิทยาลัยธรรมศาสตร์                           |
|                   |                                                  |
|                   | -   ปริญญาโท สาขาบริหารรัฐกิจ คณะรัฐศาสตร์             |
|                   |                                                  |
|                   |   มหาวิทยาลัยธรรมศาสตร์                             |
|                   |                                                  |
|                   | -   Anti-Corruption The Practical Guide (ACPG)   |
|                   |     รุ่นที่ 12 (2014)                                |
|                   |                                                  |
|                   | -   Fundamental Practice for Corporate Secretary |
|                   |     (FPCS)                                       |
|                   |                                                  |
|                   | รุ่นที่ 18 ปี 2551                                    |
+-------------------+--------------------------------------------------+
| ตำแหน่งงานปัจจุบัน    | -   ที่ปรึกษาคณะกรรมการบริหาร                        |
|                   |                                                  |
|                   | -   ผู้อำนวยการฝ่ายบริหาร โรงพยาบาลเอกชล             |
|                   |                                                  |
|                   | -   เลขานุการบริษัทฯ                                |
+-------------------+--------------------------------------------------+

9. การกำกับดูแลกิจการ

บริษัทฯ ได้ตระหนักถึงบทบาท หน้าที่ และความรับผิดชอบในการกำกับดูแลกิจการที่ดี
โดยเชื่อว่าการกำกับดูแลกิจการเป็นตัวกำหนดโครงสร้างและกระบวนการของความสัมพันธ์ระหว่างผู้ถือหุ้น
คณะกรรมการ ฝ่ายบริหาร และผู้มีส่วนได้เสียทุกฝ่าย
โดยมีเป้าหมายเพื่อการบริหารจัดการธุรกิจให้มีความโปร่งใส
เพื่อเพิ่มความสามารถในการแข่งขันและมูลค่าของกิจการให้แก่ผู้ถือหุ้นในระยะยาว
พร้อมกับการคำนึงถึงผลประโยชน์ของผู้มีส่วนได้เสียรายอื่น
ซึ่งจะมีส่วนช่วยให้การดำเนินธุรกิจเจริญเติบโตอย่างต่อเนื่องและยั่งยืนมั่นคง

คณะกรรมการมีบทบาทสำคัญหลายประการ หนึ่งในบทบาทดังกล่าว คือ การดูแลการกำกับกิจการ
โดยได้มอบหมายให้ประธานกรรมการบริหารและผู้บริหารปฏิบัติตามนโยบายด้านการกำกับกิจการต่างๆ
ที่ประกาศใช้และปรับแนวปฏิบัติของบริษัทให้เข้ากับกฎระเบียบดังกล่าว

9.1 นโยบายการกำกับดูแลกิจการ

  คณะกรรมการบริษัท มีความรับผิดชอบต่อผู้มีส่วนได้เสีย ทุ่มเท
  และเข้าใจในความต้องการของผู้ถือหุ้น สร้างความน่าเชื่อถือให้กับผู้ลงทุน
  และผู้ที่มีส่วนได้เสียต่อการดำเนินธุรกิจ เพิ่มมูลค่าขององค์กรและส่งเสริมการเติบโตอย่างยั่งยืน
  โดยยึดหลักบรรษัทภิบาลที่ดี กำหนดนโยบายการบริหาร
  และระบบกำกับดูแลเพื่อให้การดำเนินงานขององค์กรดำเนินไปอย่างมีประสิทธิภาพ
  และบรรลุตามวัตถุประสงค์และเป้าหมาย ดำเนินธุรกิจที่ยึดมั่นในความโปร่งใส
  รับผิดชอบต่อผู้มีส่วนได้เสียทุกฝ่าย รวมทั้งยึดมั่นในความรับผิดชอบต่อสังคมเพื่อประโยชน์ส่วนรวม

  คณะกรรมการบริษัทฯ พิจารณาทบทวนคู่มือการกำกับดูแลกิจการ และเผยแพร่นโยบายดังกล่าวได้
  บนเว็บไซต์ www.aikchol.com

  นโยบายด้านการกำกับดูแลกิจการมีแนวทางครอบคลุมเนื้อหาทั้งหมด 5 หมวด ต่อไปนี้ 1)
  สิทธิผู้ถือหุ้น 2) การปฏิบัติต่อผู้ถือหุ้นอย่างเท่าเทียมกัน 3) บทบาทของผู้มีส่วนได้เสีย 4)
  การเปิดเผยข้อมูลและความโปร่งใส และ 5) ความรับผิดชอบของคณะกรรมการ

การปฏิบัติตามหลักการดูแลกิจการที่ดีของบริษัท ปี 2561
โดยสรุปสาระสำคัญการดำเนินการด้านการกำกับดูแลกิจการเป็นดังนี้

หมวดที่ 1 สิทธิของผู้ถือหุ้น

  1. สิทธิทั่วไปและความเท่าเทียมกัน

  บริษัทฯ ให้ความสำคัญต่อสิทธิขั้นพื้นฐานของผู้ถือหุ้น อันได้แก่ การซื้อขายและการโอนหุ้น
  การได้รับส่วนแบ่งในผลกำไรของบริษัทฯ
  การเข้าร่วมประชุมเพื่อใช้สิทธิออกเสียงในการประชุมผู้ถือหุ้นอย่างเป็นอิสระและเท่าเทียมกัน
  การร่วมตัดสินใจเรื่องสำคัญของบริษัทฯ การแต่งตั้งหรือถอดถอนกรรมการ
  การกำหนดค่าตอบแทนกรรมการ การแต่งตั้งและกำหนดค่าตอบแทนผู้สอบบัญชี
  และการได้รับข้อมูลข่าวสารของบริษัทฯ อย่างรวดเร็ว ครบถ้วน และเพียงพอ
  ผ่านช่องทางที่เข้าถึงง่าย สนับสนุนให้ผู้ถือหุ้นได้ใช้สิทธิของตนอย่างเต็มที่ผ่านการประชุมผู้ถือหุ้น

  บริษัทฯ มีนโยบายส่งเสริมและอำนวยความสะดวกให้แก่ผู้ถือหุ้น นักลงทุนสถาบัน
  ในการเข้าร่วมประชุมผู้ถือหุ้น โดยบริษัทฯ
  ใช้สถานที่จัดการประชุมซึ่งมีระบบขนส่งมวลชนเข้าถึงและเพียงพอเพื่อให้ผู้ถือหุ้นสามารถเดินทางเข้าร่วมการประชุมได้อย่างสะดวก

2. กำหนดการประชุมผู้ถือหุ้น

2.1 บริษัทฯ กำหนดให้มีการประชุมสามัญผู้ถือหุ้นเป็นประจำทุกปีภายใน 4
เดือนนับแต่วันสิ้นรอบปีบัญชีของบริษัทฯ
ตามหลักเกณฑ์ที่กฎหมายกำหนดและหากมีความจำเป็นเร่งด่วนที่จะต้องพิจารณาวาระพิเศษที่อาจเป็นเรื่องที่กระทบหรือเกี่ยวข้องกับผลประโยชน์ของผู้ถือหุ้น
ซึ่งจำเป็นต้องได้รับอนุมัติจากผู้ถือหุ้น คณะกรรมการบริษัทฯ สามารถเรียกประชุมวิสามัญผู้ถือหุ้นได้

2.2 ในปี 2561 บริษัทฯ ประชุมสามัญผู้ถือหุ้นในวันจันทร์ที่ 23 เมษายน 2561 ณ ห้องประชุม 1
ชั้น 3 โรงพยาบาลเอกชล 2 เลขที่ 31/2 ถนนอ่างศิลา อำเภอเมือง จังหวัดชลบุรี และตลอดปี
2561 บริษัทฯ ไม่มีการเรียกประชุมวิสามัญผู้ถือหุ้น

3. การแจ้งเชิญประชุมล่วงหน้า

3.1 ในปี 2561 ในการประชุมคณะกรรมการบริษัท ครั้งที่ 307 เมื่อวันที่ 12 กุมภาพันธ์ 2561
มีมติให้มีการจัดประชุมสามัญผู้ถือหุ้นประจำปีในวันที่ 23 เมษายน 2561 และเปิดเผยมติการประชุม
วันประชุม และระเบียบวาระการประชุม พร้อมทั้งเผยแพร่ข้อมูลในเว็บไซต์ของตลาดหลักทรัพย์ฯ
เพื่อให้ผู้ถือหุ้นรับทราบล่วงหน้าในวันที่คณะกรรมการมีมติก่อนการจัดส่งหนังสือเชิญประชุม

3.2 จัดส่งหนังสือเชิญประชุมผู้ถือหุ้น ซึ่งมีรายละเอียดข้อมูล พร้อมคำชี้แจงเหตุผลประกอบ
ความคิดเห็นของคณะกรรมการในแต่ละวาระ รวมถึงเอกสารประกอบต่างๆ ในการพิจารณา โดยปี
2561 ส่งให้แก่ผู้ถือหุ้นล่วงหน้าก่อนวันประชุม 30 วัน เพื่อให้ผู้ถือหุ้นมีข้อมูลเพียงพอในการตัดสินใจ
และสามารถใช้สิทธิได้เต็มที่
โดยได้ชี้แจงรายละเอียดของเอกสารที่ผู้ถือหุ้นต้องนำมาแสดงในวันประชุม
เพื่อรักษาสิทธิในการเข้าร่วมประชุม รวมทั้งสิทธิออกเสียงลงมติของผู้ถือหุ้นไว้ด้วยกัน

3.3 เพื่ออำนวยความสะดวกให้ผู้ถือหุ้น บริษัทฯ
เปิดเผยหนังสือเชิญประชุมและเอกสารประกอบที่เกี่ยวข้องบนเว็บไซต์ของบริษัทฯ
เป็นการล่วงหน้าก่อนจัดส่งเอกสารทางไปรษณีย์ และก่อนวันประชุมไม่น้อยกว่า 30 วัน

3.4 ก่อนวันประชุมไม่น้อยกว่า 14
วันได้ลงประกาศหนังสือเชิญประชุมในหนังสือพิมพ์รายวันภาษาไทย เป็นเวลา 3 วันติดต่อกัน

3.5 เปิดโอกาสให้ผู้ถือหุ้นได้เสนอระเบียบวาระการประชุมและเสนอชื่อกรรมการบริษัท
ล่วงหน้าก่อนที่จะมีการจัดประชุมผู้ถือหุ้น เป็นระยะเวลา 45 วัน

4. การดำเนินการประชุม

4.1 เปิดโอกาสให้ผู้ถือหุ้นทำการลงทะเบียนเข้าร่วมประชุมก่อนการประชุม หรือส่งหนังสือมอบฉันทะ
พร้อมหลักฐานให้แก่บริษัทฯ ล่วงหน้าก่อนวันประชุม อย่างน้อย 1 วัน
เพื่อจะได้ไม่เสียเวลาตรวจสอบในวันประชุม

4.2
เปิดโอกาสให้ผู้ถือหุ้นสามารถพิจารณาเลือกว่าจะเข้าร่วมการประชุมตลอดทุกเรื่องหรือจะเข้าร่วมประชุมเฉพาะเรื่องก็ได้
ผู้ถือหุ้นที่เดินทางมาภายหลังที่เริ่มการประชุมแล้ว
สามารถลงทะเบียนเข้าร่วมประชุมได้อย่างต่อเนื่องจนถึงเวลาเลิกประชุม
โดยไม่จำกัดสิทธิของผู้ถือหุ้นในการเข้าร่วมประชุมเพื่อออกเสียงลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

4.3 จัดเตรียมอากรแสตมป์ในกรณีที่ผู้ถือหุ้นมีการมอบฉันทะมา โดยไม่ต้องเสียค่าใช้จ่าย

4.4 ก่อนเริ่มประชุมประธานที่ประชุมจะแนะนำคณะกรรมการ คณะผู้บริหาร ผู้สอบบัญชีของบริษัท
และที่ปรึกษากฎหมายซึ่งทำหน้าที่เป็นคนกลางให้ที่ประชุมรับทราบ
แล้วจึงชี้แจงหลักเกณฑ์และวิธีการขั้นตอนออกเสียงลงคะแนนให้แก่ผู้ถือหุ้นรับทราบ

4.5 ดำเนินการประชุมอย่างโปร่งใสและมีกลไกที่สามารถตรวจสอบได้
และในการประชุมผู้ถือหุ้นมีประธานกรรมการ กรรมการ ประธานกรรมการบริหาร
ประธานกรรมการตรวจสอบ ประธานกรรมการสรรหาและพิจารณาค่าตอบแทน เข้าร่วมประชุมครบ
ผู้บริหารระดับสูง ที่ปรึกษากฎหมาย และผู้สอบบัญชี
เข้าร่วมประชุมทุกท่านเพื่อตอบคำถามและรับทราบความเห็นของผู้ถือหุ้น

4.6 ระหว่างการประชุม เปิดโอกาสให้ผู้ถือหุ้นมีสิทธิเท่าเทียมกันในการแสดงความคิดเห็น
ข้อเสนอแนะ ตั้งคำถามในแต่ละวาระ และให้เวลาอภิปรายอย่างเหมาะสมเพียงพอ จากนั้น
ประธาน และผู้บริหารจะตอบคำถามอย่างชัดเจนและตรงประเด็น
แล้วจึงให้ที่ประชุมออกเสียงลงมติในวาระนั้นๆ

4.7 สำหรับวาระการเลือกตั้งกรรมการ ประธานฯ จะดำเนินการให้ผู้ถือหุ้นลงมติเป็นรายบุคคล

4.8 การประกาศมติที่ประชุม ภายหลังการนับคะแนนเสร็จสิ้นแล้ว เลขานุการบริษัท
เป็นผู้ประกาศให้ที่ประชุมทราบรายละเอียดของมติที่ประชุมในระเบียบวาระนั้นๆ
โดยแยกประเภทคะแนนเสียงเป็น “เห็นด้วย” “ไม่เห็นด้วย” “งดออกเสียง” และ “บัตรเสีย”

4.9 ประธานฯ
จะดำเนินการประชุมตามลำดับวาระการประชุมและไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า

4.10 หลังการประชุม กรรมการ ผู้บริหารระดับสูง ที่เข้าร่วมประชุมจะพบปะผู้มาร่วมประชุม
เพื่อเปิดโอกาสให้ผู้ถือหุ้นที่ไม่ประสงค์สอบถามในระหว่างการประชุมสามารถสอบถามเรื่องที่ต้องการทราบได้

4.11 จัดให้มีบุคลากรและเทคโนโลยีอย่างเพียงพอ
เพื่ออำนวยความสะดวกในการตรวจสอบเอกสารของผู้ถือหุ้น และจัดให้มีอากรแสตมป์
เพื่ออำนวยความสะดวกให้แก่ผู้ถือหุ้นที่ได้รับมอบฉันทะมาประชุม

4.12 มีการจดบันทึกรายงานการประชุมผู้ถือหุ้นอย่างครบถ้วน ตลอดจนข้อซักถามจากผู้ถือหุ้น

5. การเปิดเผยผลการประชุมผู้ถือหุ้น

5.1 ภายหลังการประชุมผู้ถือหุ้นสิ้นสุด บริษัทฯ เผยแพร่มติที่ประชุม
และผลคะแนนแต่ละวาระผ่านช่องทางของตลาดหลักทรัพย์ฯ ในช่วงเย็นของวันประชุม

5.2 เผยแพร่รายงานการประชุมผู้ถือหุ้น ผ่านช่องทางตลาดหลักทรัพย์ฯ และเว็บไซต์ของบริษัทฯ
รวมถึงนำส่งตลาดหลักทรัพย์ฯ และสำนักงานคณะกรรมการกำกับหลักทรัพย์และตลาดหลักทรัพย์
ภายใน 14 วัน นับจากวันประชุม

หมวดที่ 2 การปฏิบัติต่อผู้ถือหุ้นอย่างเท่าเทียมกัน

บริษัทฯ ปฏิบัติต่อผู้ถือหุ้นแต่ละรายเท่าเทียมกัน บนสิทธิขั้นพื้นฐานในฐานะผู้ถือหุ้นโดยไม่คำนึงถึง เพศ
อายุ เชื้อชาติ สัญชาติ ศาสนา ความเชื่อ ฐานะทางสังคม ความพิการ
หรือความคิดเห็นทางการเมือง ดังนี้

1. การเข้าถึงข้อมูลของบริษัท

  บริษัทฯ มีช่องทางของตลาดหลักทรัพย์ฯ เป็นช่องทางหลักและกำหนดให้รองประธานกรรมการ
  และเลขานุการบริษัท เป็นผู้ทำหน้าที่เปิดเผยข้อมูลของบริษัทฯ
  นอกจากนี้ยังจัดให้มีช่องทางติดต่อสื่อสารเพิ่มเติม เช่น เว็บไซต์บริษัทฯ เป็นต้น
  อีกทั้งผู้ถือหุ้นสามารถติดต่อขอรับข้อมูลได้จากหน่วยงานที่รับผิดชอบโดยตรง เช่น เลขานุการบริษัท
  แผนกทะเบียนหุ้น เป็นต้น

  2. การจัดทำเอกสาร 2 ภาษา

  บริษัทฯ จัดทำข้อมูลภาษาไทยและภาษาอังกฤษในการเปิดเผยข้อมูลและสารสนเทศทุกรายการ
  ทั้งการเปิดเผยข้อมูลผ่านระบบอิเล็กทรอนิกส์ของตลาดหลักทรัพย์ฯ หนังสือเชิญประชุมผู้ถือหุ้น
  เอกสารประกอบการประชุมผู้ถือหุ้น รายงานการประชุมผู้ถือหุ้น ข้อมูลบนเว็บไซต์ของบริษัทฯ
  เป็นต้น เพื่อให้ผู้ถือหุ้นเข้าถึงข้อมูลของบริษัทฯ ได้อย่างเท่าเทียมกันทั้งชาวไทยและชาวต่างชาติ

3.
เปิดโอกาสให้ผู้ถือหุ้นเสนอเรื่องเพื่อบรรจุในระเบียบวาระการประชุมผู้ถือหุ้นและเสนอชื่อบุคคลเพื่อแต่งตั้งเป็นกรรมการล่วงหน้า

  บริษัทฯ เปิดโอกาสให้ผู้ถือหุ้นเสนอเรื่องเพื่อบรรจุในระเบียบวาระการประชุมผู้ถือหุ้น
  และเสนอชื่อบุคคลเพื่อแต่งตั้งเป็นกรรมการล่วงหน้า ตั้งแต่วันที่ 1 ธันวาคม 2561 ถึง 14
  มกราคม 2562 ก่อนการประชุมสามัญผู้ถือหุ้นแต่ละปี โดยบริษัทฯ
  เปิดเผยหลักเกณฑ์และวิธีการบนเว็บไซต์ของบริษัทฯ
  พร้อมทั้งแจ้งให้ผู้ถือหุ้นทราบผ่านช่องทางของตลาดหลักทรัพย์ฯ ทั้งนี้
  กรรมการอิสระจะเป็นผู้กลั่นกรอง และเสนอเรื่องดังกล่าวต่อที่ประชุมกรรมการ
  เพื่อพิจารณากำหนดเป็นวาระการประชุมในการประชุมผู้ถือหุ้นตามความเหมาะสมต่อไป

4. การมอบฉันทะให้ผู้อื่นเข้าประชุมแทน

  บริษัทฯ เปิดโอกาสให้ผู้ถือหุ้นที่ไม่สามารถเข้าร่วมประชุมด้วยตนเองได้
  สามารถมอบฉันทะให้กรรมการอิสระของบริษัทฯ
  หรือบุคคลอื่นเข้าร่วมประชุมและออกเสียงลงคะแนนแทนตนได้ ทั้งนี้บริษัทฯ
  จัดเตรียมหนังสือมอบฉันทะ แบบ ข. ตามแบบที่กระทรวงพาณิชย์ประกาศกำหนด
  โดยได้จัดส่งไปพร้อมกับหนังสือเชิญประชุมผู้ถือหุ้น
  ซึ่งผู้ถือหุ้นสามารถกำหนดทิศทางการออกเสียงลงคะแนนได้ อย่างไรก็ตาม
  ในกรณีผู้ถือหุ้นต้องการใช้รูปแบบอื่น บริษัทฯ
  ได้เผยแพร่หนังสือมอบฉันทะของกระทรวงพาณิชย์ทุกรูปแบบในเว็บไซต์ของบริษัทฯ

5. การใช้บัตรลงคะแนนเสียง

  บริษัทฯ ใช้บัตรลงคะแนนเสียงในทุกวาระการประชุม
  โดยเฉพาะในวาระเลือกตั้งกรรมการที่ผู้ถือหุ้นสามารถเลือกตั้งได้เป็นรายบุคคล
  และมีคะแนนเสียงเท่ากับจำนวนหุ้นที่ตนมีต่อการเลือกกรรมการ 1 คน

6. บริษัทฯ ไม่มีการเพิ่มเรื่องเพื่อบรรจุในระเบียบวาระการประชุมจากที่แจ้งไว้แล้ว

  ในการประชุมสามัญผู้ถือหุ้น
  ประธานในที่ประชุมได้ดำเนินการประชุมตามลำดับวาระการประชุมที่ได้แจ้งไว้ในหนังสือนัดประชุม
  โดยไม่มีการเพิ่มวาระการประชุมที่ไม่ได้แจ้งล่วงหน้า

7. การรายงานการถือครองหลักทรัพย์ของบริษัทฯ

  คณะกรรมการบริษัท กำหนดให้กรรมการ และผู้บริหาร
  รายงานการมีส่วนได้เสียของตนและบุคคลที่เกี่ยวข้อง
  เกี่ยวกับการถือครองและการเปลี่ยนแปลงการถือครองหลักทรัพย์ของบริษัทฯ
  ทุกครั้งที่มีการเปลี่ยนแปลงโดยให้ส่งรายงานถึงเลขานุการบริษัท ทราบ

8. การป้องกันการใช้ข้อมูลภายใน

  คณะกรรมการกำหนดนโยบายป้องกันการใช้ข้อมูลภายใน โดยกำหนดมาตรการข้อห้าม
  คณะกรรมการบริษัท ผู้บริหาร และพนักงานในหน่วยงานที่เกี่ยวข้องกับข้อมูลงบการเงิน ฯลฯ
  ซื้อขายหลักทรัพย์ของบริษัทฯ ในช่วง 1 เดือน ก่อนการเปิดเผยงบการเงินต่อสาธารณชน
  (คู่มือการกำกับดูแลกิจการที่ดี)

หมวดที่ 3 บทบาทของผู้มีส่วนได้เสีย

บริษัทฯ ได้ให้ความสำคัญกับความรับผิดชอบต่อผู้มีส่วนได้เสียทุกกลุ่ม ทั้งภายในและภายนอกบริษัทฯ
รวมถึงความรับผิดชอบต่อสังคมและสิ่งแวดล้อม ผู้มีส่วนได้เสียที่สำคัญของบริษัทมีดังต่อไปนี้

1. ผู้ถือหุ้น นอกเหนือไปจากสิทธิขั้นพื้นฐาน สิทธิที่กำหนดไว้ในกฎหมาย ข้อบังคับบริษัท เช่น
สิทธิในการตรวจสอบจำนวนหุ้น สิทธิในการรับใบหุ้น
สิทธิในการเข้าร่วมประชุมผู้ถือหุ้นและออกเสียงคะแนน
สิทธิในการแสดงความคิดเห็นอย่างอิสระในที่ประชุมผู้ถือหุ้น
รวมถึงสิทธิที่จะได้รับผลตอบแทนอย่างเป็นธรรมแล้ว
บริษัทยังมีการให้ข้อมูลแก่ผู้ถือหุ้นอย่างเท่าเทียมกัน และทันเวลา
และให้สิทธิแก่ผู้ถือหุ้นในการเสนอข้อคิดเห็นต่างๆ
เกี่ยวกับการดำเนินธุรกิจของบริษัทในฐานะเจ้าของบริษัทอย่างอิสระในที่ประชุมผู้ถือหุ้น

2. ลูกค้า/ผู้ป่วย
บริษัทให้บริการผู้ป่วยอย่างมีจริยธรรมและในระดับคุณภาพที่เหมาะสมเป็นที่ไว้วางใจ
โดยคำนึงถึงความปลอดภัยและความพึงพอใจของผู้ป่วย และประสิทธิภาพในการให้บริการเป็นสำคัญ

3. คู่ค้า/คู่สัญญา บริษัทฯ มีความประสงค์ให้การได้มาซึ่งสินค้าและบริการเป็นไปอย่างมีมาตรฐาน
โดยมีวัตถุประสงค์ชัดเจนในเรื่องของคุณภาพของสินค้าและบริการที่คู่ควรกับมูลค่าเงิน
ตามข้อกำหนดและเงื่อนไขการซื้อขายที่ได้ทำเป็นสัญญาอย่างยุติธรรมและมีจริยธรรม ดังนี้

3.1 ปฏิบัติตามสัญญา ข้อตกลง และเงื่อนไขต่างๆ ที่มีต่อคู่ค้าอย่างเคร่งครัด
โปร่งใสและเท่าเทียมกัน

3.2 ไม่เรียกร้อง ไม่รับ ไม่จ่ายผลประโยชน์ใดๆ ทางการค้ากับคู่ค้าโดยไม่สุจริต

3.3 ในกรณีไม่สามารถปฏิบัติตามเงื่อนไขได้ จะรีบแจ้งให้คู่ค้าทราบล่วงหน้า
เพื่อร่วมกันพิจารณาหาแนวทางแก้ไขปัญหาด้วยหลักแห่งความสมเหตุสมผล

4. คู่แข่งทางการค้า บริษัทประพฤติตามกรอบกติกาที่ดี ภายใต้กรอบของกฎหมาย
รวมทั้งปฏิบัติต่อคู่แข่งทางการค้าอย่างสุจริต เป็นธรรม
โดยบริษัทถือว่าคู่แข่งทางการค้าเป็นปัจจัยหนึ่งที่ทำให้บริษัทมีความมุ่งมั่นในการพัฒนาคุณภาพและประสิทธิภาพในการให้บริการให้ดียิ่งขึ้นแก่ลูกค้าและผู้ป่วย

5. พนักงาน บริษัทตระหนักเสมอว่า
พนักงานเป็นทรัพยากรที่มีคุณค่าและเป็นปัจจัยที่สำคัญยิ่งในการขับเคลื่อนให้บริษัทสามารถดำเนินงานได้บรรลุผลสำเร็จตามเป้าหมาย
บริษัทปฏิบัติต่อพนักงาน ดังนี้

5.1 ปฏิบัติต่อพนักงานอย่างเท่าเทียมและเป็นธรรม ไม่มีข้อยกเว้นในเรื่องถิ่นกำเนิด เชื้อชาติ
ศาสนา เพศ สถานภาพการสมรส ภาษา หรือตำแหน่ง ไม่มีการใช้หรือสนับสนุนการใช้แรงงานเด็ก
การค้ามนุษย์ และไม่สนับสนุนแนวทางการทุจริตและคอร์รัปชั่นทุกรูปแบบ

5.2 ให้ผลตอบแทนที่เหมาะสมกับพนักงาน รวมถึงสอดคล้องกับผลการดำเนินงานของบริษัทฯ
ทั้งในระยะสั้นคือ เงินเดือน โบนัส
ด้วยการนำระบบค่าตอบแทนที่สะท้อนผลการปฏิบัติงานมาเป็นเกณฑ์ประเมินผลการปฏิบัติงาน
และระยะยาวคือ กองทุนสำรองเลี้ยงชีพ
ซึ่งเป็นสวัสดิการที่เป็นหลักประกันทางการเงินให้แก่พนักงาน

5.3 จัดสวัสดิการอื่นๆ เช่น สวัสดิการด้านการรักษาพยาบาลให้แก่พนักงานและครอบครัว
กองทุนกู้ยืมสำหรับพนักงาน การให้ทุนการศึกษาบุตรพนักงานของบริษัท

5.4 จัดให้มีสภาพแวดล้อมและสุขอนามัยในสถานที่ทำงานให้มีความปลอดภัยแก่ชีวิต สุขภาพ
ร่างกายและทรัพย์สินของพนักงาน บริษัทได้คำนึงถึงความปลอดภัยทั้งต่อการปฏิบัติงานของพนักงาน
และต่อบริษัท โดยจัดให้มีการอบรมให้กับพนักงานทุกระดับ เช่น
จัดให้มีการอบรมการป้องกันและระงับอัคคีภัย และการซ้อมอพยพหนีไฟ

5.5 ให้ความสำคัญต่อการพัฒนาความรู้ ความสามารถ และทักษะของพนักงาน
เพิ่มเติมในสาขาวิชาที่เกี่ยวข้องกับหน้าที่ของตนเองเพื่อเพิ่มศักยภาพให้กับพนักงาน
โดยให้โอกาสอย่างทั่วถึงและสม่ำเสมอ

5.6 มีนโยบายในการปฏิบัติเกี่ยวกับการไม่ละเมิดทรัพย์สินทางปัญญาหรือลิขสิทธิ์
ซึ่งพนักงานทุกระดับของบริษัทปฏิบัติงานโดยใช้โปรแกรมคอมพิวเตอร์ที่มีลิขสิทธิ์ถูกต้อง

5.7 เปิดโอกาสให้พนักงานทุกคน ในบริษัทฯ ได้รับฟังแนวคิดหรือหากมีปัญหา
มีข้อคิดเห็นสามารถเสนอข้อร้องเรียนกับผู้บริหารโดยตรงเพื่อพิจารณาการพัฒนาปรับปรุงขบวนการปฏิบัติงาน
มีโครงการ “ดาวเด่นเอกชล”
เพื่อเป็นการสร้างขวัญและกำลังใจให้แก่พนักงานที่ปฏิบัติงานดีเด่นและปฏิบัติตามกฎ ระเบียบ
ข้อบังคับ ของบริษัท

6. ชุมชน สังคม และสิ่งแวดล้อม

บริษัทฯ มีความมุ่งหวังที่จะปฏิบัติต่อสังคมและสิ่งแวดล้อม
การรักษามาตรฐานด้านความปลอดภัยและการควบคุมมลภาวะในการดำเนินธุรกิจ
มีจิตสำนึกและตระหนักในความเป็นส่วนหนึ่งของสังคม สนับสนุนกิจกรรมสาธารณะประโยชน์แก่ชุมชน
มีส่วนร่วมในโครงการการประหยัดพลังงานเพื่อเป็นการปลูกฝังให้เป็นนิสัยส่วนตัวและนำกลับมาใช้ในชีวิตประจำวันได้

หมวดที่ 4 การเปิดเผยข้อมูลและความโปร่งใส

บริษัทฯ มีนโยบายที่จะเปิดเผยข้อมูลทั้งทางการเงินและข่าวสารทั่วไปของบริษัท ต่อผู้ถือหุ้น
รวมถึงสาธารณชนทั่วไป เป็นไปอย่างถูกต้อง ครบถ้วน ทั่วถึง เท่าเทียม โปร่งใส และทันเหตุการณ์
รวมทั้งเป็นไปตามกฎหมายและกฎระเบียบต่างๆ ที่เกี่ยวข้อง

1. การรายงานข้อมูลค่าตอบแทนกรรมการ และการถือครองหลักทรัพย์ของกรรมการและผู้บริหาร

  1.1
  ข้อมูลค่าตอบแทนของกรรมการและผู้บริหารจะถูกเปิดเผยไว้ในแบบแสดงรายการข้อมูลประจำปี
  (แบบ 56-1) รายงานประจำปี (แบบ 56-2)

  1.2 กรรมการและผู้บริหารมีหน้าที่รายงานการถือครองหลักทรัพย์ต่อ ก.ล.ต. ทุกครั้งที่มีการซื้อ
  ขาย หรือโอนหลักทรัพย์ ตามมาตรา 59 แห่ง พ.ร.บ. หลักทรัพย์และตลาดหลักทรัพย์

2. การรายงานข้อมูลสารสนเทศของบริษัทฯ

2.1 รองประธานกรรมการ และ/หรือเลขานุการบริษัท มีหน้าที่ในการเปิดเผยสารสนเทศ
ทั้งที่เป็นสารสนเทศทางการเงินและที่ไม่ใช่ทางการเงินอย่างเพียงพอ เชื่อถือได้และทันเวลา
เพื่อให้ผู้ถือหุ้นและผู้มีส่วนได้เสียของบริษัทฯ ได้รับสารสนเทศอย่างเท่าเทียมกันตามที่กำหนด

2.2 มีการจัดทำและปรับปรุงข้อมูลบนเว็บไซต์ให้มีความครบถ้วนอย่างสม่ำเสมอ รวดเร็ว
ทันสถานการณ์เพื่อให้แน่ใจว่าผู้ถือหุ้นสามารถหาข้อมูลประกอบการพิจารณาเพิ่มเติม
และติดต่อกับหน่วยงานที่รับผิดชอบต่อการให้ข้อมูลได้อย่างสะดวก รวดเร็วและมีประสิทธิภาพ
ช่องทางการรายงานข้อมูลสารสนเทศดังนี้

  1) ระบบอิเล็กทรอนิกส์ของ ตลท. และ ก.ล.ต.

  2) แบบแสดงรายการข้อมูลประจำปี (แบบ 56-1) และรายงานประจำปี (แบบ 56-2)

  3) ในเว็บไซต์ของบริษัทฯ ที่ www.aikchol.com

  4) การจัดส่งหนังสือเชิญประชุมสามัญผู้ถือหุ้นทางไปรษณีย์

  2.3 จัดทำรายงานความรับผิดชอบของคณะกรรมการต่อรายงานทางการเงินในรายงานประจำปี
  ลงนามโดยประธานกรรมการและประธานกรรมการบริหาร

  2.4 บริษัทฯ มีช่องทางที่หลากหลายในการสื่อสารกับผู้ถือหุ้นและนักลงทุน
  ไม่ว่าจะเป็นตามที่กฎหมายกำหนด เช่น แบบ 56-1 รายงานประจำปี
  เว็บไซต์ของตลาดหลักทรัพย์ฯ และเว็บไซต์ของบริษัทฯ ภายใต้หัวข้อ “นักลงทุนสัมพันธ์”

  2.5 จัดให้มีแผนกทะเบียนหุ้น ทำหน้าที่อำนวยความสะดวก และติดต่อสื่อสารกับผู้ลงทุนสถาบัน
  ผู้ถือหุ้น รวมทั้งนักวิเคราะห์และภาครัฐที่เกี่ยวข้อง
  ซึ่งผู้ลงทุนสามารถติดต่อขอทราบข้อมูลบริษัทได้ที่โทร 0-3893-9999 ต่อ 1126 หรือที่ Web
  Site : www.aikchol.com หรือที่ e-mail address : ir@aikchol.com

หมวดที่ 5 ความรับผิดชอบของคณะกรรมการ

ประธานกรรมการบริษัท
และประธานกรรมการบริหารมีหน้าที่ความรับผิดชอบแยกต่างหากจากกันและไม่ใช่บุคคลเดียวกัน
โดยประธานกรรมการมาจากการเลือกตั้งของกรรมการบริษัทฯ ทำหน้าที่เป็นประธานในที่ประชุม
โดยควบคุมการประชุมของคณะกรรมการบริษัทให้เป็นไปตามระเบียบวาระการประชุม
และสนับสนุนให้กรรมการทุกท่านมีส่วนร่วมในการประชุม เช่น ตั้งคำถามหรือข้อสังเกต
ให้คำปรึกษาและให้ข้อเสนอแนะต่อผู้บริหาร และสนับสนุนการดำเนินธุรกิจของบริษัทฯ
และไม่ก้าวก่ายในการบริหารจัดการกิจการของบริษัทฯ

สำหรับประธานกรรมการบริหารทำหน้าที่บริหารจัดการกิจการของบริษัทฯ
และกำกับดูแลให้การดำเนินงานของบริษัทฯ เป็นไปตามข้อบังคับ มติที่ประชุมผู้ถือหุ้น
มติคณะกรรมการบริษัท นโยบายและแผนการประกอบธุรกิจของบริษัทฯ และกฎหมายที่เกี่ยวข้อง
นอกจากนี้คณะกรรมการบริษัท มีกรรมการที่เป็นอิสระ 4 ท่าน ซึ่งจะทำให้เกิดการคานอำนาจ
และการสอบทานการบริหารงาน

ในปี 2561 มีการปฏิบัติ ดังนี้

1.  ประชุมคณะกรรมการบริษัทฯ เพื่อพิจารณาทบทวนวิสัยทัศน์ และกำหนดเป้าหมายขององค์กร

2.  จัดทำแบบประเมินผลการปฏิบัติงานของคณะกรรมการบริษัท แบบองค์คณะ
    และคณะกรรมการชุดย่อย

3.  จัดทำแบบประเมินผลการปฏิบัติงานของประธานกรรมการบริหาร
    ซึ่งประเมินโดยกรรมการบริษัททุกคน

4.  ติดตามผลการดำเนินงานของฝ่ายบริหาร
    โดยกำหนดให้มีการรายงานความก้าวหน้าของผลการดำเนินงานอย่างสม่ำเสมอในการประชุมคณะกรรมการบริษัททุกครั้งที่มีการประชุม

5.  ในการประชุมเพื่อพิจารณาผลการปฏิบัติงานของกรรมการที่เป็นผู้บริหาร
    มีนโยบายให้กรรมการผู้ที่ถูกประเมินหรือผู้ที่เกี่ยวข้อง
    ต้องออกจากห้องประชุมเพื่อความเป็นอิสระในการอภิปรายปัญหาต่างๆ เกี่ยวกับการจัดการ
    และพิจารณาผลงานของผู้ถูกประเมิน อย่างโปร่งใส และไม่มีอคติต่อกัน โดยในปี 2561
    มีการประชุมดังกล่าว จำนวน 1 ครั้ง คือครั้งที่ 312/2561

6.  ในการประชุมคณะกรรมการบริษัท
    มีวาระเรื่องพิจารณาประเมินผลการดำเนินงานและพิจารณาเงินเดือนของตำแหน่งผู้บริหาร
    เมื่อการปฏิบัติงานครบวาระ 1 ปี โดยในปี 2561 มีการประชุมพิจารณา จำนวน 1 ครั้ง คือ
    ครั้งที่ 312/2561

7.  ในการประชุมคณะกรรมการบริษัท ครั้งที่ 312 เมื่อวันที่ 18 ธันวาคม 2561
    กรรมการได้พิจารณากำหนดวันประชุม และวาระการประชุมที่สำคัญ ล่วงหน้าตลอดทั้งปี

8.  ไม่มีกรรมการบริษัทท่านใดดำรงตำแหน่งกรรมการของบริษัทจดทะเบียนเกิน 5 แห่ง

  9.2 คณะกรรมการชุดย่อย

  คณะกรรมการบริษัทได้มีมติแต่งตั้งคณะกรรมการชุดย่อย จำนวน 4 ชุด ประกอบด้วย
  คณะกรรมการตรวจสอบ คณะกรรมการสรรหาและพิจารณาค่าตอบแทน คณะกรรมการบริหาร
  และคณะกรรมการบริหารความเสี่ยง ซึ่งได้แบ่งแยกหน้าที่คณะกรรมการชุดย่อยต่างๆ
  ไว้อย่างชัดเจนโดยการกำหนดขอบเขตอำนาจหน้าที่ความรับผิดชอบไว้ในกฎบัตรของคณะกรรมการชุดย่อยแต่ละคณะ

บริษัทฯ ได้เปิดเผยการดำรงตำแหน่งกรรมการในบริษัทอื่นของกรรมการแต่ละท่าน
ไว้ในประวัติคณะกรรมการ ซึ่งไม่มีกรรมการท่านใดดำรงตำแหน่งกรรมการในบริษัทจดทะเบียนเกิน
5 บริษัท

1.  คณะกรรมการตรวจสอบ

  ประกอบด้วย กรรมการอิสระจำนวน 4 ท่าน และมีวาระการดำรงตำแหน่งเป็นเวลา 2 ปี
  โดยมีรายชื่อคณะกรรมการตรวจสอบ ดังนี้

1.  นายแพทย์กฤษฎา บานชื่น ประธานกรรมการตรวจสอบ

2.  นายวิชัย เทพเฉลิม กรรมการตรวจสอบ

3.  รศ.ดร.นพ.อติเรก จิวะพงศ์ กรรมการตรวจสอบ

4.  นางฐิตะวัฒน์ โพธานันท์ กรรมการตรวจสอบ

คุณสมบัติของคณะกรรมการตรวจสอบ

  กรรมการตรวจสอบของบริษัทต้องเป็นกรรมการอิสระที่ได้รับการแต่งตั้งจากที่ประชุมผู้ถือหุ้น
  หรือที่ประชุมคณะกรรมการบริษัท ทั้งนี้ต้องมีคุณสมบัติตามนิยามกรรมการอิสระ
  และยังรวมถึงเรื่องต่างๆ ดังต่อไปนี้

1. ไม่เป็นกรรมการที่ได้รับมอบหมายจากคณะกรรมการบริษัทฯ
ให้ตัดสินใจในการดำเนินกิจการของบริษัทฯ บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง

2. ไม่เป็นกรรมการของบริษัทใหญ่ บริษัทย่อย หรือบริษัทย่อยในลำดับเดียวกัน
เฉพาะที่เป็นบริษัทจดทะเบียน

3. เพื่อประโยชน์ในการพิจารณาคุณสมบัติดังกล่าว จึงได้ให้คำจำกัดความไว้ ดังต่อไปนี้

3.1 “บริษัทใหญ่” หมายความว่า
บริษัทที่ถือหุ้นในบริษัทจดทะเบียนไม่ว่าทางตรงหรือทางอ้อมเกินกว่าร้อยละ 50
ของทุนที่ชำระแล้วของบริษัทจดทะเบียน

2.  “บริษัทย่อย” หมายความว่า บริษัทที่บริษัทจดทะเบียนถือหุ้น ไม่ว่าทางตรงหรือทางอ้อม
    เกินกว่าร้อยละ 50 ของทุนชำระแล้วของบริษัทนั้น

3.  “ผู้ถือหุ้นรายใหญ่” หมายความว่า ผู้ที่ถือหุ้นไม่ว่าโดยตรงหรือทางอ้อมในบริษัทจดทะเบียน
    หรือบริษัทย่อยรวมกันเกินกว่าร้อยละ 10 ของทุนชำระแล้ว
    ของบริษัทหรือบริษัทย่อยการถือหุ้นดังกล่าวให้นับรวมถึงหุ้นที่ถือโดยผู้ที่เกี่ยวข้องด้วย

4.  “ผู้บริหาร” หมายความว่า กรรมการบริหาร ผู้จัดการ พนักงานระดับผู้จัดการฝ่ายขึ้นไป
    หรือผู้ซึ่งดำรงตำแหน่งเทียบเท่าที่เรียกชื่ออย่างอื่นที่มีอำนาจจัดการของบริษัทฯ และบริษัทย่อย
    และรวมถึงบุคคลที่บริษัทฯ หรือบริษัทย่อยทำสัญญาให้มีอำนาจทั้งหมด
    หรือบางส่วนในการบริหารงานของบริษัทฯ หรือ บริษัทย่อย

5.  “ผู้ที่เกี่ยวข้อง” หมายความว่า บุคคลตามมาตรา 258 (1) ถึง (2)
    แห่งพระราชบัญญัติหลักทรัพย์ และตลาดหลักทรัพย์ พ.ศ. 2535

6.  “ความเห็นที่เป็นอิสระ” หมายความว่า
    การแสดงความเห็นหรือรายงานได้อย่างเสรีตามภารกิจที่ได้รับมอบหมาย
    โดยไม่ต้องคำนึงถึงผลประโยชน์ใดๆ ที่เกี่ยวกับทรัพย์สินหรือตำแหน่งหน้าที่
    และไม่ตกอยู่ภายใต้อิทธิพลของบุคคลหรือกลุ่มบุคคลใด รวมถึงไม่มีสถานการณ์ใดๆ
    ที่จะมาบีบบังคับให้ไม่สามารถแสดงความเห็นได้ตามที่พึงจะเป็น

อำนาจหน้าที่และความรับผิดชอบ

1.  สอบทานให้บริษัทฯ มีรายงานทางการเงินอย่างถูกต้องและเพียงพอ

2.  สอบทานให้บริษัทฯ มีระบบการควบคุมภายใน (Internal Control)
    และระยะการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    รวมถึงการพิจารณาให้โทษกับหัวหน้าแผนกตรวจสอบภายใน
    โดยประเมินผลร่วมกับผู้ดำรงตำแหน่งสูงสุดของฝ่ายจัดการ

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  สอบทานให้บริษัทฯ มีระบบบริหารความเสี่ยง
    และมาตรการในการจัดการความเสี่ยงอย่างเหมาะสม

5.  สอบทานมาตรฐานการตรวจรักษาพยาบาล เพื่อให้เป็นไปอย่างถูกต้อง
    และเหมาะสมตามมาตรฐาน

6.  สอบทานกระบวนการภายในเกี่ยวกับการรับแจ้งเบาะแสและการรับข้อร้องเรียน
    โดยเฉพาะเกี่ยวกับรายการในงบการเงินที่ไม่เหมาะสมหรือประเด็นอื่นๆ ด้วย
    โดยต้องทำให้ผู้แจ้งเบาะแสมั่นใจได้ว่ามีกระบวนการสอบสวนที่เป็นอิสระ
    และมีการดำเนินการในการติดตามที่เหมาะสม

7.  สอบทานหลักฐานการไต่สวนภายใน เมื่อมีข้อสงสัยหรือสันนิษฐานว่า
    อาจมีการทุจริตหรือมีสิ่งผิดปกติ หรือความบกพร่องสำคัญในระบบการควบคุมภายใน
    และนำเสนอคณะกรรมการบริษัทฯ พิจารณาต่อไป

8.  พิจารณาอนุมัติกฎบัตรของแผนกตรวจสอบภายใน

9.  พิจารณาอนุมัติแผนตรวจสอบประจำปีของแผนกตรวจสอบภายใน

10. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมอย่างน้อยปีละ 1 ครั้ง

11. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้ เพื่อให้ความมั่นใจว่ารายการดังกล่าวสมเหตุสมผล และเป็นประโยชน์สูงสุดของบริษัทฯ

12. จัดทำรายงานกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานกรรมการตรวจสอบ
    และต้องประกอบด้วยข้อมูลอย่างน้อย ดังต่อไปนี้

  12.1 ความเห็นเกี่ยวกับความถูกต้อง ครบถ้วน
  เป็นที่เชื่อถือได้ของรายงานทางการเงินของบริษัทฯ

  12.2 ความเห็นเกี่ยวกับความเพียงพอของระบบควบคุมภายในของบริษัทฯ

  12.3 ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

  12.4 ความเห็นเกี่ยวกับความเหมาะสมของผู้สอบบัญชี

  12.5 ความเห็นเกี่ยวกับรายการที่อาจมีความขัดแย้งทางผลประโยชน์

  12.6 จำนวนการประชุมคณะกรรมการตรวจสอบ
  และการเข้าร่วมประชุมของคณะกรรมการตรวจสอบแต่ละท่าน

  12.7
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (Charter)

  12.8 รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

  12.9 ปฏิบัติการอื่นใดตามที่คณะกรรมการของบริษัทฯ
  มอบหมายด้วยความเห็นชอบจากคณะกรรมการตรวจสอบ

13. หน้าที่อื่นๆ

13.1 สอบทานกฎบัตรของคณะกรรมการตรวจสอบเป็นประจำทุกปี เพื่อพิจารณาว่า
มีความจำเป็นต้องปรับเปลี่ยนความรับผิดชอบของคณะกรรมการตรวจสอบที่กำหนดไว้หรือไม่
และเสนอให้มีการพิจารณาเปลี่ยนแปลง หากมีความจำเป็น และนำเสนอคณะกรรมการบริษัทฯ
เพื่อพิจารณาอนุมัติ

13.2 คณะกรรมการตรวจสอบสามารถขอคำปรึกษาจากที่ปรึกษาภายนอกที่เป็นอิสระได้ในกรณีจำเป็น
โดยบริษัทฯ เป็นผู้ออกค่าใช้จ่าย

ในการปฏิบัติหน้าที่ดังกล่าวข้างต้น
คณะกรรมการตรวจสอบมีความรับผิดชอบต่อคณะกรรมการของบริษัทฯ โดยตรง
และคณะกรรมการของบริษัทฯ ยังคงมีความรับผิดชอบในการดำเนินงานของบริษัทฯ ต่อบุคคลภายนอก

การประชุมคณะกรรมการตรวจสอบ

คณะกรรมการตรวจสอบ กำหนดประชุมเป็นประจำทุกเดือน
และถ้ามีเรื่องเร่งด่วนก็จะมีการเพิ่มวันประชุม ในการประชุมแต่ละเดือนจะประชุมรวม 2 วัน
ที่โรงพยาบาลเอกชล และโรงพยาบาลเอกชล 2 เพื่อให้สามารถติดตามงานได้อย่างใกล้ชิด
สำหรับการจัดส่งหนังสือเชิญประชุม
และเอกสารประกอบการประชุมปฏิบัติเช่นเดียวกับประชุมคณะกรรมการบริษัทฯ โดยในปี 2561
คณะกรรมการมีการประชุม จำนวน 22 ครั้ง

1.  คณะกรรมการสรรหาและพิจารณาค่าตอบแทน

คณะกรรมการสรรหาและพิจารณาค่าตอบแทน ประกอบด้วยกรรมการอิสระ
มีวาระการดำรงตำแหน่งเป็นระยะเวลา 2 ปี รายชื่อคณะกรรมการสรรหาและพิจารณาค่าตอบแทน
ประกอบด้วย

1. นายแพทย์กฤษฎา บานชื่น ประธานกรรมการสรรหาและ

พิจารณาค่าตอบแทน

2. นายวิชัย เทพเฉลิม กรรมการสรรหาและพิจารณาค่าตอบแทน

3. รศ.ดร.นพ.อติเรก จิวะพงศ์ กรรมการสรรหาและพิจารณาค่าตอบแทน

4. นางฐิตะวัฒน์ โพธานันท์ กรรมการสรรหาและพิจารณาค่าตอบแทน

อำนาจหน้าที่และความรับผิดชอบ

การพิจารณาด้านการสรรหา

  1. กำหนดนโยบาย หลักเกณฑ์ และวิธีการในการสรรหากรรมการและผู้มีอำนาจในการจัดการ
  เพื่อเสนอให้คณะกรรมการบริษัทฯ พิจารณาอนุมัติ

  2.
  คัดเลือกและเสนอชื่อบุคคลที่มีคุณสมบัติเหมาะสมและเป็นไปตามระเบียบและกฎหมายที่เกี่ยวข้องกำหนดเพื่อดำรงตำแหน่งกรรมการบริษัท
  กรรมการในคณะกรรมการชุดย่อย และผู้มีอำนาจในการจัดการ ให้คณะกรรมการบริษัทพิจารณา

ทั้งนี้ ในการเสนอชื่อกรรมการบริษัทฯ
คณะกรรมการสรรหาและพิจารณาค่าตอบแทนจะพิจารณาถึงประสบการณ์อย่างน้อยด้านหนึ่งด้านใดที่สำคัญสำหรับคณะกรรมการบริษัท
(เช่นการแพทย์ การเงิน บริหารธุรกิจ การตลาด การบริหารทรัพยากรบุคคล กฎหมาย
การจัดการ) ตลอดจนพิจารณาถึงความสามารถที่จะช่วยให้การดำเนินการของคณะกรรมการบริษัทฯ
เป็นไปอย่างรอบคอบยิ่งขึ้น ความสามารถในการดำเนินการตัดสินใจทางธุรกิจอย่างมีเหตุมีผล
ความสามารถในการคิดอย่างมีกลยุทธ์ แสดงให้เห็นถึงความมีประสบการณ์ในการเป็นผู้นำ
รวมทั้งความชำนาญในวิชาชีพในระดับสูงและความซื่อสัตย์ ตลอดจนมีคุณสมบัติส่วนบุคคลอื่นที่เหมาะสม

  3. ดูแลให้คณะกรรมการและคณะกรรมการชุดย่อยมีขนาดและองค์ประกอบที่เหมาะสมกับองค์กร
  รวมถึงมีการปรับเปลี่ยนให้สอดคล้องกับสภาพแวดล้อมที่เปลี่ยนแปลงไป โดยคณะกรรมการบริษัทฯ
  และคณะกรรมการชุดย่อยจะต้องประกอบด้วยบุคคลที่มีความรู้ความสามารถ ทักษะ
  และประสบการณ์ในด้านต่างๆ

  4. เปิดเผยนโยบายและรายละเอียดของกระบวนการสรรหาในรายงานประจำปีของบริษัทฯ

  5.
  ทบทวนและสรุปผลการจัดทำแผนการสืบทอดตำแหน่งและความต่อเนื่องในการบริหารที่เหมาะสม
  สำหรับตำแหน่งผู้บริหารระดับสูง เป็นประจำทุกปีและรายงานให้คณะกรรมการบริษัทฯ รับทราบ

การพิจารณาด้านค่าตอบแทน

  1. กำหนดนโยบาย หลักเกณฑ์ หรือวิธีการพิจารณาค่าตอบแทนและผลประโยชน์อื่น
  รวมถึงเสนอค่าตอบแทนสำหรับตำแหน่ง ผู้บริหารระดับสูง โดยมีหลักเกณฑ์ที่ชัดเจน โปร่งใส
  และนำเสนอให้คณะกรรมการบริษัทฯ พิจารณาอนุมัติ

  2. ดูแลให้กรรมการบริษัทฯ และผู้บริหารระดับสูง
  ได้รับผลตอบแทนที่เหมาะสมกับหน้าที่และความรับผิดชอบ

  3. กำหนดแนวทางในการประเมินผลงานของกรรมการบริษัทฯ
  และผู้มีอำนาจในการจัดการเพื่อพิจารณาผลตอบแทนประจำปี

  4. เปิดเผยนโยบายเกี่ยวกับการกำหนดค่าตอบแทนและเปิดเผยค่าตอบแทนในรูปแบบต่างๆ
  รวมทั้งจัดทำรายงานการกำหนดค่าตอบแทน โดยอย่างน้อยต้องมีรายละเอียดเกี่ยวกับเป้าหมาย
  การดำเนินงาน และความเห็นของคณะกรรมการสรรหาฯ ไว้ในรายงานประจำปีของบริษัทฯ

  5. เสนอแนะค่าตอบแทนที่เหมาะสมของคณะกรรมการบริษัทฯ
  และคณะกรรมการชุดย่อยต่อคณะกรรมการบริษัทฯ
  เพื่อให้ความเห็นชอบก่อนเสนอที่ประชุมผู้ถือหุ้นเพื่อพิจารณาอนุมัติ

  6. ปฏิบัติหน้าที่ตามที่ได้รับมอบหมายจากคณะกรรมการบริษัทฯ

การประชุมคณะกรรมการสรรหาและพิจารณาค่าตอบแทน

  คณะกรรมการสรรหาและพิจารณาค่าตอบแทน ประชุมเมื่อต้องสรรหากรรมการ หรือผู้บริหาร
  โดยประธานคณะกรรมการสรรหาและพิจารณาค่าตอบแทน
  จะให้เลขานุการส่งหนังสือเชิญประชุมและเอกสารประกอบการประชุมปฏิบัติเช่นเดียวกับประชุมคณะกรรมการบริษัท
  โดยในปี 2561 คณะกรรมการมีการประชุม จำนวน 3 ครั้ง

2.  คณะกรรมการบริหาร

ที่ประชุมคณะกรรมการบริษัท ครั้งที่ 310 เมื่อวันที่ 23 สิงหาคม 2561
ได้มีมติแต่งตั้งคณะกรรมการบริหาร และมีวาระการดำรงตำแหน่ง 1 ปี และ
กรรมการบริหารพ้นจากตำแหน่งเมื่อ พ้นจากการเป็นกรรมการของบริษัท ลาออก ตาย
คณะกรรมการบริษัทมีมติให้พ้นจากตำแหน่ง
หากกรรมการบริหารพ้นจากตำแหน่งก่อนครบวาระให้คณะกรรมการบริษัทแต่งตั้งกรรมการที่มีคุณสมบัติครบถ้วนเป็นกรรมการบริหารแทน
โดยอยู่ในตำแหน่งเพียงเท่าวาระของตนที่ดำรงตำแหน่งกรรมการบริษัท กรรมการบริหาร
ประกอบด้วย

1. นางพจนา มาโนช ประธานกรรมการบริหาร

2. นายแพทย์สุชา นิมมานนิตย์ กรรมการบริหาร

3. นายศิริชัย มาโนช กรรมการบริหาร

4. นายแพทย์สานิตย์ ชากฤษณ์ กรรมการบริหาร

อำนาจหน้าที่และความรับผิดชอบ

  1. นำนโยบายที่กรรมการบริษัทฯ มอบหมาย มากำหนดแผนงานและแผนปฏิบัติงาน
  ให้ตรงตามวัตถุประสงค์ของบริษัทฯ

  2. กำหนดโครงสร้างการดำเนินธุรกิจหลักของบริษัทฯ คืองานบริการทางการแพทย์
  และงานสนับสนุน งานบริการทางการแพทย์ ให้สอดคล้องกับสภาพเศรษฐกิจ และการแข่งขัน
  เพื่อเสนอให้กรรมการบริษัทฯ เห็นชอบ

  3. กำหนดแผนธุรกิจ งบประมาณ
  อำนาจการบริหารและความรับผิดชอบในแต่ละฝ่ายให้กรรมการบริษัทฯ เห็นชอบ

  4. มีอำนาจในการอนุมัติการดำเนินงานทางการเงิน
  ในวงเงินไม่เกินจำนวนที่คณะกรรมการบริษัทฯ กำหนด

  5. จัดให้มีการรักษาไว้ ซึ่งระบบควบคุมภายใน (Internal Control)
  เพื่อปกป้องเงินทุนของผู้ถือหุ้น และทรัพย์สินของบริษัทฯ

  6. รับผิดชอบความมีประสิทธิภาพของระบบการตรวจสอบภายใน (Internal Audit)
  ให้ครอบคลุมทางการเงิน (Financial Audit) การดำเนินงาน (Operational Audit)
  การกำกับดูแลการปฏิบัติงาน (Compliance Audit) และการบริหารจัดการ (Managerial
  Audit) โดยเฉพาะอย่างยิ่งการบริหารความเสี่ยง (Risk Management)

  7. ความรับผิดชอบต่อผู้เกี่ยวข้องภายนอก คือ คู่ค้า และคู่สัญญา
  ให้ดำเนินธุรกิจด้วยผลประโยชน์ร่วมกันสร้างความพึงพอใจต่อกัน
  ถือปฏิบัติตามเงื่อนไขที่มีต่อเจ้าหนี้การชำระคืน และการดูแลหลักประกันต่างๆ

  8. รับผิดชอบดูแลการพัฒนาเสริมสร้างสิ่งแวดล้อมที่ปลอดภัย
  บรรยากาศการทำงานและวัฒนธรรมองค์กรที่ดีการทำงานเป็นทีม

  9. รับผิดชอบการบริหารจัดการต่อพนักงาน ซึ่งเป็นทรัพยากรอันมีค่าสูงสุด
  และปัจจัยสู่ความสำเร็จของบริษัทฯโดยตระหนักถึงสิทธิของพนักงานทุกระดับ

  10. กรณีที่พบเห็นการปฏิบัติที่ขัดต่อจรรยาบรรณ กฎหมาย ข้อบังคับต่างๆ ให้กำกับดูแล
  และรายงานต่อกรรมการบริษัทฯ หรือกรรมการตรวจสอบ แล้วแต่กรณี

  11. ให้เปิดเผยข้อมูลการปฏิบัติงาน ในรายงานประจำปีตามกฎหมาย
  และข้อบังคับที่เกี่ยวข้องกำหนดไว้เพื่อความโปร่งใส และการมีบรรษัทภิบาลที่ดี

  12. ปฏิบัติงานอื่นๆ ตามที่คณะกรรมการบริษัทฯ มอบหมาย

การประชุมคณะกรรมการบริหาร

คณะกรรมการบริหาร กำหนดประชุมเป็นประจำเดือนละ 2 ครั้ง สัปดาห์เว้นสัปดาห์
สำหรับการจัดส่งหนังสือเชิญประชุมและเอกสารประกอบการประชุม
ปฏิบัติเช่นเดียวกับประชุมคณะกรรมการบริษัท โดยในปี 2561 คณะกรรมการมีการประชุม จำนวน
22 ครั้ง

การประชุมของคณะกรรมการทุกคณะ จะมีการจดบันทึกการประชุมเป็นลายลักษณ์อักษร
ซึ่งมีระบบการจัดเก็บอย่างดี สืบค้นง่าย และไม่สามารถแก้ไขข้อมูลโดยไม่ผ่านที่ประชุมแต่ละคณะได้
โดยพร้อมให้คณะกรรมการ หรือผู้ที่เกี่ยวข้องตรวจสอบได้

3.  คณะกรรมการบริหารความเสี่ยง

  ที่ประชุมคณะกรรมการบริษัท ครั้งที่ 310 เมื่อวันที่ 23 สิงหาคม 2561
  ได้มีมติแต่งตั้งคณะกรรมการบริหารความเสี่ยง และมีวาระการดำรงตำแหน่ง 3 ปี และ
  กรรมการบริหารความเสี่ยงพ้นจากตำแหน่งตามวาระอาจได้รับแต่งตั้งอีกได้
  คณะกรรมการบริหารความเสี่ยงรับผิดชอบต่อคณะกรรมการบริษัทฯ
  โดยตรงและมีอำนาจหน้าที่และความรับผิดชอบตามที่ได้รับมอบหมายจากคณะกรรมการบริษัท
  กรรมการบริหารความเสี่ยง ประกอบด้วย

1. รศ.ดร.นพ.อติเรก จิวะพงศ์ ประธานกรรมการบริหารความเสี่ยง

2. นายแพทย์กฤษฎา บานชื่น กรรมการบริหารความเสี่ยง

3. นางฐิตะวัฒน์ โพธานันท์ กรรมการบริหารความเสี่ยง

อำนาจหน้าที่และความรับผิดชอบ

1.  พิจารณากลั่นกรองนโยบายและแนวทางการบริหารความเสี่ยงโดยรวมของบริษัทฯ
    ซึ่งครอบคลุมถึงความเสี่ยงประเภทต่างๆ ที่สำคัญ เช่น ความเสี่ยงด้านการเงิน
    ความเสี่ยงด้านการลงทุน และความเสี่ยงที่มีผลกระทบต่อชื่อเสียงของกิจการ เป็นต้น
    เพื่อนำเสนอคณะกรรมการบริษัทฯ ให้ความเห็นชอบ

2.  กำหนดยุทธศาสตร์และแนวทางในการบริหารความเสี่ยงของบริษัทฯ
    ให้สอดคล้องกับนโยบายบริหารความเสี่ยง โดยสามารถประเมิน ติดตาม
    และดูแลประมาณความเสี่ยงของบริษัทฯ ให้อยู่ในระดับที่เหมาะสม

3.  ดูแลและติดตามการปฏิบัติตามนโยบายการบริหารความเสี่ยงภายใต้แนวทางและนโยบายที่ได้รับการอนุมัติจากคณะกรรมการบริษัทฯ

4.  กำหนดเกณฑ์วัดความเสี่ยงและเพดานความเสี่ยงที่บริษัทฯ จะยอมรับได้

5.  กำหนดมาตรการที่จะใช้ในการจัดการความเสี่ยงให้เหมาะสมต่อสภาวการณ์

6.  ทบทวนความเพียงพอของนโยบายและระบบการบริหารความเสี่ยง
    โดยรวมถึงความมีประสิทธิผลของระบบและการปฏิบัติตามนโยบายที่กำหนด

7.  รายงานต่อคณะกรรมการบริษัทฯ อย่างสม่ำเสมอเกี่ยวกับการบริหาร การดำเนินงาน
    และสถานการณ์ความเสี่ยงของบริษัทฯ และการเปลี่ยนแปลงต่างๆ
    รวมถึงสิ่งที่ต้องดำเนินการปรับปรุงแก้ไข เพื่อให้สอดคล้องกับนโยบายกลยุทธ์ที่กำหนด

8.  จัดให้มีคณะทำงานบริหารความเสี่ยงตามความจำเป็น

9.  สนับสนุนคณะทำงานบริหารความเสี่ยงในด้านบุคลากร งบประมาณ
    และทรัพยากรอื่นที่จำเป็นให้สอดคล้องกับขอบเขตความรับผิดชอบ

  9.3 การสรรหาและแต่งตั้งกรรมการบริษัทและผู้บริหารระดับสูง

  9.3.1 การสรรหากรรมการบริษัทและกรรมการอิสระ

  ในการแต่งตั้งกรรมการบริษัท การพิจารณาต้องมาจากคณะกรรมการสรรหาฯ จำนวน 4 ท่าน
  ซึ่งเป็นกรรมการอิสระทั้งหมด ทั้งนี้
  คณะกรรมการบริษัทได้มอบหมายให้ทำหน้าที่พิจารณาคุณสมบัติและคัดเลือกบุคคลที่จะเป็นกรรมการบริษัท
  และนำเสนอชื่อดังกล่าวต่อคณะกรรมการบริษัท
  เพื่อพิจารณาให้ความเห็นชอบในกรณีที่เป็นการแต่งตั้งกรรมการบริษัทใหม่เพื่อทดแทนตำแหน่งเดิมที่ว่างลงก่อนครบวาระ
  โดยมติแต่งตั้งบุคคลเข้าเป็นกรรมการบริษัทแทนตำแหน่งกรรมการบริษัทเดิมที่ว่างลงดังกล่าว
  ต้องได้รับคะแนนเสียงไม่น้อยกว่า 3 ใน 4 ของกรรมการบริษัทที่ยังเหลืออยู่
  หรือกรณีเป็นการแต่งตั้งกรรมการบริษัทใหม่ คณะกรรมการสรรหาฯ
  จะเสนอชื่อต่อคณะกรรมการบริษัท
  เพื่อให้พิจารณาเสนอต่อที่ประชุมผู้ถือหุ้นพิจารณาอนุมัติแต่งตั้งต่อไป

  และเนื่องจากองค์ประกอบของคณะกรรมการบริษัท จะต้องประกอบด้วยกรรมการอิสระ
  เป็นจำนวนไม่น้อยกว่า 1 ใน 3 ของกรรมการบริษัททั้งคณะ ดังนั้น
  กระบวนการในการสรรหากรรมการอิสระ จะใช้วิธีเดียวกับการสรรหากรรมการบริษัท
  และได้กำหนดคุณสมบัติกรรมการอิสระเพิ่มเติมตามคุณสมบัติกรรมการอิสระของบริษัท

  ทั้งนี้
  คณะกรรมการบริษัทได้เปิดโอกาสให้ผู้ถือหุ้นมีส่วนร่วมในการเสนอชื่อกรรมการที่มีคุณสมบัติเหมาะสมด้วย

  หลักเกณฑ์การแต่งตั้งกรรมการบริษัท

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  การเลือกตั้งกรรมการ
    จะลงคะแนนเสียงเลือกตั้งเป็นรายบุคคลหรือหลายคนพร้อมกันเต็มตามจำนวนกรรมการทั้งหมดที่จะต้องเลือกตั้งในคราวนั้นก็ได้
    ทั้งนี้ตามแต่ที่จะประชุมจะเห็นสมควรโดยในการออกเสียงลงคะแนนไม่ว่าจะเป็นการเลือกตั้งเป็นรายบุคคลหรือหลายคนดังกล่าว
    บุคคลแต่ละคนที่ผู้ถือหุ้นออกเสียงเลือกตั้งจะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้นมีอยู่ทั้งหมดตาม (1)
    โดยผู้ถือหุ้นดังกล่าวจะแบ่งคะแนนเสียงให้กับผู้ถือหุ้นผู้ใดมากกว่าหรือน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้ประธานที่ประชุมออกเสียงได้เพิ่มขึ้นอีก

  กรณีที่ตำแหน่งกรรมการว่างลงเนื่องจากสาเหตุอื่นนอกจากครบวาระออกจากตำแหน่ง
  กรรมการให้กรรมการพิจารณาเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชน
  และกฎหมายว่าด้วยหลักทรัพย์
  และตลาดหลักทรัพย์เข้าเป็นกรรมการในการประชุมคณะกรรมการคราวถัดไป
  เว้นแต่วาระของกรรมการผู้ออกไปนั้นจะเหลือน้อยกว่าสองเดือน ทั้งนี้
  มติการแต่งตั้งบุคคลเข้าเป็นกรรมการแทนดังกล่าวต้องได้รับคะแนนเสียง ไม่น้อยกว่า 3 ใน 4
  ของจำนวนกรรมการที่ยังเหลืออยู่

2.  การสรรหาผู้บริหารระดับสูง

  ในการสรรหาผู้มาดำรงตำแหน่ง ผู้บริหารระดับสูง ตั้งแต่ระดับผู้อำนวยการ รองผู้อำนวยการ
  ผู้ช่วยผู้อำนวยการ คณะกรรมการบริหารจะเป็นผู้พิจารณาเบื้องต้น
  ในการกลั่นกรองสรรหาบุคคลที่มีคุณสมบัติครบถ้วน เหมาะสม มีความรู้ความสามารถ ทักษะ
  และประสบการณ์ที่เป็นประโยชน์ต่อการดำเนินงานของบริษัทฯ เข้าใจในธุรกิจของบริษัทฯ
  เป็นอย่างดี และสามารถบริหารงานให้บรรลุวัตถุประสงค์ เป้าหมาย
  ที่คณะกรรมการบริษัทกำหนดไว้ได้
  ก่อนนำเสนอต่อคณะกรรมการสรรหาและพิจารณาค่าตอบแทนพิจารณา
  และคณะกรรมการสรรหาและพิจารณาค่าตอบแทนเสนอต่อคณะกรรมการบริษัทพิจารณาอนุมัติต่อไป

  9.4 การดูแลเรื่องการใช้ข้อมูลภายใน

  บริษัทฯ มีการดูแลเรื่องการใช้ข้อมูลภายในตามหลักการกำกับดูแลกิจการที่ดี
  โดยได้กำหนดไว้เป็นลายลักษณ์อักษร เพื่อให้เป็นหลักปฏิบัติและความรับผิดชอบของกรรมการ
  ผู้บริหาร และพนักงานของบริษัทฯ ซึ่งมีนโยบายการซื้อขายหลักทรัพย์ของบริษัทและการใช้ข้อมูล
  เป็นส่วนหนึ่งของจรรยาบรรณธุรกิจ โดยวางแนวปฏิบัติไว้ ดังนี้

1.  กำหนดให้พนักงานทุกระดับของบริษัทฯ
    รักษาข้อมูลภายในและเอกสารที่ไม่สามารถเปิดเผยต่อบุคคลภายนอก
    อันนำไปสู่การแสวงหาผลประโยชน์ เพื่อตนเองหรือครอบครัว หรือพวกพ้องในทางมิชอบ

2.  กำหนดให้ผู้บริหารและพนักงานซึ่งอยู่ในหน่วยงานที่รับทราบข้อมูลภายใน
    ห้ามทำการซื้อขายหลักทรัพย์ของบริษัทฯ ในช่วง 1 เดือน
    ก่อนการเปิดเผยงบการเงินต่อสาธารณชน

3.  ทำการเปิดเผยการถือครองหลักทรัพย์ของกรรมการและผู้บริหาร
    (ตามที่ได้นิยามไว้ในพระราชบัญญัติหลักทรัพย์และตลาดหลักทรัพย์
    และ/หรือประกาศของคณะกรรมการกำกับตลาดทุน)
    โดยกรรมการและผู้บริหารมีหน้าที่จัดทำและรายงานการซื้อขายหลักทรัพย์ของบริษัทฯภายใน 1
    เดือนนับจากวันรับตำแหน่งครั้งแรก และจัดทำภายใน 3
    วันทำการหลังจากที่มีการเปลี่ยนแปลงไปยังสำนักคณะกรรมการกำกับหลักทรัพย์และตลาดหลักทรัพย์
    พร้อมทั้งแจ้งการถือครองหรือการเปลี่ยนแปลงดังกล่าวต่อเลขานุการบริษัททราบ

4.  บริษัทฯ กำหนดให้กรรมการ ผู้บริหารทุกท่านของบริษัทฯ
    ปฏิบัติตามข้อบังคับของตลาดหลักทรัพย์และสำนักงาน กลต.
    เรื่องการจัดทำและเปิดเผยรายงานการถือหลักทรัพย์ของผู้บริหารและผู้สอบบัญชี
    โดยเปิดเผยรายงานการถือหลักทรัพย์ของตนต่อสำนักงาน กลต. ภายใน 30
    วันนับแต่วันที่ได้รับตำแหน่ง และภายใน 3 วันนับจากการมีการซื้อขาย/โอนหลักทรัพย์
    ถ้าผู้บริหารท่านใดไม่ปฏิบัติตามก็จะมีโทษตามพระราชบัญญัติหลักทรัพย์และตลาดหลักทรัพย์
    พ.ศ.2535 และกำหนดข้อปฏิบัติและบทลงโทษไว้ในข้อบังคับเกี่ยวกับการทำงานของบริษัทฯ
    เพื่อป้องกันพนักงานของบริษัทฯ นำข้อมูลภายในของบริษัทฯไปใช้
    เพื่อประโยชน์ส่วนตัวซึ่งขัดต่อประโยชน์หรืออาจก่อให้เกิดความเสียหายแก่บริษัทฯ

9.5 ค่าตอบแทนของผู้สอบบัญชี

  9.5.1 ค่าตอบแทนจากการสอบบัญชี (Audit Fee) ในรอบปีที่ผ่านมา ซึ่งทางบริษัทฯ
  จ่ายให้แก่บริษัท สอบบัญชีธรรมนิติ จำกัด รวมทั้งสิ้น 895,000 บาท
  (แปดแสนเก้าหมื่นห้าพันบาทถ้วน)

  9.5.2 ค่าบริการอื่นๆ (Non-Audit Fee)

  - ไม่มี -

10. ความรับผิดชอบต่อสังคม (Corporate Social Responsibilities : CSR)

 “มุ่งสร้างสรรค์ธุรกิจที่ดูแลรักษาทั้งชีวิต สังคม และสิ่งแวดล้อมอย่างยั่งยืน” คืออุดมการณ์ด้านความรับผิดชอบต่อสังคมของเรา ซึ่งตลอดเวลาที่ผ่านมาทางบริษัทฯ ได้กำหนดแนวทางความรับผิดชอบต่อสังคมหลายโครงการอย่างต่อเนื่อง พนักงานทุกระดับล้วนมีส่วนสนับสนุนโครงการโดยอุทิศเวลา และความรู้ในสายวิชาชีพทั้งด้านการแพทย์ การพยาบาล และสาขาต่างๆ สู่ประชาชนหลายรูปแบบ รวมทั้งเต็มใจช่วยเหลือด้านทุนทรัพย์แก่เด็กและเยาวชน

1.  การประกอบกิจการด้วยความเป็นธรรม

บริษัทฯ เห็นว่าการประกอบธุรกิจด้วยความเป็นธรรมย่อมก่อให้เกิดความเชื่อมั่นกับผู้มีส่วนได้ส่วนเสีย
จึงได้ถือปฏิบัติเสมอมา โดยมีการดำเนินการ เช่น :-

1.  ซื้อลิขสิทธิ์โปรแกรมคอมพิวเตอร์ต่างๆ อย่างถูกกฎหมาย ไม่ละเมิดทรัพย์สินทางปัญญา

2.  มีการรายงานเหตุการณ์ไม่พึงประสงค์ในหน่วยงานทุกระดับ เพื่อป้องกันความเสี่ยงที่จะเกิดขึ้น
    ไม่ว่าจะเป็นการดำเนินการต่างๆ
    ที่มีความผิดหรือการกระทำที่ไม่เป็นธรรมทั้งกับหน่วยงานภายในและภายนอกองค์กร
    ด้วยระบบรายงานความเสี่ยง (Incident Report)

3.  บริษัทฯ ยึดมั่นกับหลักการบริหารที่มีบรรษัทภิบาลที่ดี มีจรรยาบรรณทางธุรกิจ
    มีความรับผิดชอบต่อสังคม โดยให้คณะกรรมการและผู้บริหาร ปฏิบัติหน้าที่ด้วยความซื่อสัตย์สุจริต
    ตรงไปตรงมา จึงจัดทำกฎบัตรกรรมการทุกชุด และ คู่มือนโยบายการกำกับดูแลกิจการที่ดี
    ให้กรรมการและผู้บริหารปฏิบัติตาม เพื่อให้อยู่ภายใต้กรอบของกฎหมาย
    และระเบียบของบริษัทฯ

4.  กำหนดให้พนักงานทุกคนปฏิบัติตามจรรยาบรรณบริษัทฯ
    และกำหนดให้พนักงานใหม่ได้รับทราบแนวปฏิบัติ
    กฎระเบียบในการดำเนินธุรกิจขององค์กรตามคู่มือจรรยาบรรณบริษัทฯ
    เพราะเชื่อว่าแนวทางดังกล่าวจะเป็นส่วนหนึ่งในการสร้างความเชื่อมั่นและความมั่นใจต่อผู้มีส่วนได้เสียทุกฝ่าย

2.  การต่อต้านการทุจริตคอร์รัปชั่น

  บริษัทฯ ส่งเสริมให้มีระบบบริหารจัดการเพื่อดำเนินธุรกิจด้วยจริยธรรม ความซื่อสัตย์
  และมีความรับผิดชอบต่อสังคม
  คณะกรรมการบริษัทได้วางแนวปฏิบัติเพื่อป้องกันและขจัดการทุจริตคอร์รัปชั่น ทั้งนี้
  ได้มอบหมายให้คณะกรรมการตรวจสอบทำหน้าที่สอบทาน วางระบบที่เหมาะสมและมีประสิทธิผล
  ด้วยเห็นความสำคัญว่าเมื่อมีระบบที่ดีแล้วก็จะช่วยลดความเสี่ยงในกระบวนการปฏิบัติงาน
  ค้นหาข้อบกพร่องได้ทันท่วงที
  และจัดโครงสร้างกำหนดระเบียบปฏิบัติให้มีความรัดกุมและป้องกันการต่อต้านการทุจริตคอร์รัปชั่น

  บริษัทฯ มีนโยบายในการสนับสนุนให้บริษัทคู่ค้า
  ตระหนักและให้ความสำคัญในการต่อต้านการทุจริตคอร์รัปชั่น
  โดยได้มีการสื่อสารเพื่อเสนอการงดรับผลประโยชน์ในรูปแบบใดๆ แก่กรรมการ ผู้บริหาร
  และพนักงานทุกระดับ

  บริษัทฯ จัดให้มีกระบวนการตรวจสอบและระบบการควบคุมภายในที่โปร่งใส
  จัดให้มีช่องทางรับข้อร้องเรียน
  โดยมุ่งหวังว่าพนักงานทุกคนจะร่วมกันสอดส่องดูแลการปฏิบัติตามหลักการกำกับดูแลกิจการที่ดี
  จัดช่องทางให้มีระบบรายงานความเสี่ยงในองค์กรที่ชัดเจนผ่านระบบ Intranet
  เพื่อสะดวกในการเข้าถึงและรายงานข้อมูลความเสี่ยง

  โดยมีแนวปฏิบัติ ได้แก่

-   กำหนดนโยบายการป้องกัน และต่อต้านการทุจริตคอร์รัปชั่น
    จัดให้มีการประเมินความเสี่ยงในด้านต่างๆ สื่อสารให้บุคคลภายในบริษัทฯ
    และบุคคลภายนอกได้ทราบถึงข้อปฏิบัติ เพื่อแสดงความรับผิดชอบต่อสังคมอย่างมีคุณธรรม
    โดยวางนโยบายให้เจ้าหน้าที่ภายในองค์กรทำธุรกิจอย่างมีจริยธรรม คือ
    มีความซื่อสัตย์ทั้งต่อตนเองและผู้อื่น

-   มีการวางระเบียบปฏิบัติเพื่อควบคุม และป้องกันความเสี่ยงที่อาจเกิดขึ้น
    โดยมีระเบียบด้านการจัดซื้อจัดจ้าง, การเบิกจ่ายค่าใช้จ่าย และการจัดทำงบประมาณ,
    การกำหนดอำนาจอนุมัติในแต่ละระดับตามวงเงิน, การบริจาคเงินเพื่อสาธารณกุศล,
    การเลี้ยงรับรอง หรือให้ของขวัญ
    ซึ่งต้องมีการบันทึกเก็บข้อมูลเป็นหลักฐานเพื่อความโปร่งใสป้องกันการนำทรัพย์สินบริษัทฯ
    ไปใช้ในทางมิชอบ

-   สื่อสารนโยบายการป้องกันการต่อต้านทุจริต ไปยังหน่วยงานต่างๆ ภายในบริษัทฯ ผ่านช่องทาง
    เช่น การอบรมพนักงาน, การปฐมนิเทศ, การประชุมระดับหัวหน้า,
    ตลอดจนสื่อสารผ่านทางระบบ Intranet, Web site ของบริษัทฯ
    โดยสนับสนุนการมีส่วนร่วมแก้ไขปัญหาทุจริตร่วมกัน
    และยืนยันในการปฏิเสธการใช้วิธีทุจริตคอร์รัปชั่นในการทำธุรกิจ

-   บริษัทฯ เปิดโอกาสให้มีช่องทางรายงานแจ้งเบาะแสการทุจริตคอร์รัปชั่น หากพบเห็นการฝ่าฝืน
    หรือการกระทำที่ผิดกฎหมาย ผิดจรรยาบรรณ หรือผิดนโยบายบริษัทฯ
    ซึ่งมีพฤติกรรมที่ส่อไปทางทุจริตคอร์รัปชั่น ทางบริษัทฯ จัดให้มีมาตรการคุ้มครอง
    ให้กับผู้ให้ความร่วมมือในการรายงานดังกล่าว และหาทางป้องกันความเสียหายให้กับผู้รายงาน
    หรือผู้ร้องเรียน

-   คณะกรรมการตรวจสอบ ได้ปฏิบัติหน้าที่ในการสอบทาน ตรวจสอบ กำหนดแผนงานประจำปี
    ให้บริษัทฯ มีการกำกับดูแลกิจการอย่างเพียงพอ สอดคล้องกับนโยบายที่กำหนดไว้

3.  การเคารพสิทธิมนุษยชน

  บริษัทฯ ยึดมั่นต่อการมีคุณธรรมและมนุษยธรรมในการดำเนินธุรกิจ
  การเคารพสิทธิมนุษยชนและศักดิ์ศรีความเป็นมนุษย์
  ซึ่งเป็นสิทธิขั้นพื้นฐานในการปฏิบัติต่อพนักงานและผู้มีส่วนได้เสียให้มีสิทธิเสรีภาพ
  ความเท่าเทียมกันภายใต้กฎหมาย
  โดยให้สิทธิและส่งเสริมให้ทำงานตรงตามความสามารถและศักยภาพ
  มีการสร้างรายได้แก่ผู้พิการอย่างต่อเนื่อง ด้วยการจ้างผู้พิการเข้าร่วมงานตามความรู้
  ความสามารถ

  บริษัทฯ มุ่งเน้นการบริการที่มีประสิทธิภาพและประสิทธิผลในการดูแลรักษา
  มีนโยบายรับรองสิทธิผู้ป่วย และได้ประกาศให้รับทราบถึงสิทธิและหน้าที่ของตนโดยทั่วถึง
  มีนโยบายปกป้องข้อมูลและความเป็นส่วนตัวของลูกค้า รวมถึงพนักงานทุกคนจากบุคคลทั่วไป

4.  การปฏิบัติต่อแรงงานอย่างเป็นธรรม

  บริษัทฯ ให้ความสำคัญต่อการปฏิบัติต่อแรงงานด้วยความเป็นธรรม
  ด้วยเห็นถึงคุณค่าของพนักงานที่จะเป็นแรงขับเคลื่อนองค์กรให้มีความเจริญเติบโต
  โดยใช้หลักความเสมอภาค เท่าเทียม ไม่แบ่งแยก และมีจริยธรรมในการปฏิบัติต่อพนักงาน
  นำไปสู่การเสริมสร้างฐานราก และการพัฒนาองค์กรอย่างมั่นคงและยั่งยืน

  บริษัทฯ ปฏิบัติต่อพนักงานทุกคนอย่างถูกต้องตามกฎหมาย สิทธิ และข้อบังคับการทำงานของบริษัทฯ
  เคารพในสิทธิและหน้าที่ความรับผิดชอบของพนักงาน ไม่เลือกปฏิบัติในการจ้างงาน
  ไม่มีการจ้างแรงงานเด็ก มีความเสมอภาคทางโอกาส ไม่จำกัดด้านเชื้อชาติ ศาสนา
  ความคิดเห็นทางการเมือง เพศ เด็ก และคนพิการ เป็นต้น
  ตลอดจนสร้างบรรยากาศที่ดีในการทำงาน
  โดยดูแลรักษาสภาพแวดล้อมในการทำงานให้มีความปลอดภัย ถูกสุขลักษณะ อาชีวอนามัย
  รวมถึงการสร้างวัฒนธรรมองค์กรให้มีการเกื้อกูลซึ่งกันและกัน

  บริษัทฯ ให้ความสำคัญต่อการจ้างงาน
  ด้วยการบริหารจัดการผลตอบแทนและสวัสดิการที่เหมาะสมและเป็นธรรมต่อพนักงานเพื่อให้พนักงานมีผลตอบแทนและมีคุณภาพชีวิตที่ดี
  และเหมาะสมกับความรู้ความสามารถและความเชี่ยวชาญในงานนั้นๆ
  รักษาพนักงานที่มีความรู้ความสามารถ
  กระตุ้นและจูงใจให้พนักงานทำงานอย่างมีประสิทธิภาพและเต็มความสามารถ
  กำหนดให้การแต่งตั้ง โยกย้าย ให้รางวัล และลงโทษพนักงานเป็นไปด้วยความเป็นธรรม
  นอกจากนี้บริษัทฯ ให้ความสำคัญกับการพัฒนาพนักงานขององค์กรให้มีความรู้ความสามารถ
  โดยส่งเสริมและเปิดโอกาสให้พนักงานเข้าร่วมอบรมพัฒนาความรู้อย่างต่อเนื่องเพื่อเพิ่มศักยภาพ
  ทักษะ ความสามารถ และประสบการณ์ในการทำงาน

5.  ความรับผิดชอบต่อผู้บริโภค

  บริษัทฯ มุ่งเน้นการสร้างระบบการทำงานที่มีประสิทธิภาพและประสิทธิผล
  ได้มาตรฐานให้กับผู้รับบริการ เพื่อให้ผู้รับบริการมีความมั่นใจในคุณภาพการบริการ
  จึงได้นำมาตรฐานเกี่ยวกับโรงพยาบาล มาใช้ในกระบวนการบริการผู้ป่วยอย่างต่อเนื่อง เช่น
  มาตรฐาน JCI และ มาตรฐาน HA มีการจัดตั้งคณะกรรมการดำเนินงานตามมาตรฐานดังกล่าว
  เพื่อคอยตรวจควบคุมดูแลตรวจสอบมาตรฐานต่างๆ, ทำการตลาดอย่างเป็นธรรม
  และไม่มีการโฆษณาชวนเชื่อ, ให้ข้อมูลที่ถูกต้องละเอียดถี่ถ้วน ก่อนเข้ารับการบริการ เช่น
  ที่มาของอาการ วิธีการรักษา ค่าใช้จ่าย แนวทางการป้องกันและปฏิบัติตัวหลังได้รับการรักษา,
  ให้โอกาสในการตัดสินใจ ให้ผู้รับบริการมีสิทธิเลือก ซึ่งในที่นี้หมายถึงการรักษาอื่นๆ
  ที่เป็นทางเลือก ชนิดของห้องพักหลังรับการรักษา เพื่อให้ผู้รับบริการเกิดความพึงพอใจสูงสุด
  รวมถึงการรับฟังความคิดเห็นและข้อร้องเรียนจากผู้ป่วย
  เพื่อนำมาเป็นข้อมูลในการวางแผนพัฒนาการบริการผู้ป่วยอย่างต่อเนื่อง เป็นต้น

6.  การดูแลสิ่งแวดล้อม

  บริษัทฯ ให้ความสำคัญกับการใช้ทรัพยากร และพลังงานอย่างคุ้มค่า เกิดประสิทธิภาพสูงสุด
  ปฏิบัติตามกฎหมายที่เกี่ยวข้องกับการดูแลรักษาสิ่งแวดล้อม
  รวมถึงการรณรงค์ให้พนักงานมีส่วนร่วมกับชุมชน

  บริษัทฯ มีคณะกรรมการสิ่งแวดล้อม อาชีวอนามัยและความปลอดภัย เพื่อควบคุม
  กำกับดูแลและติดตามการทำงานด้านความปลอดภัยและสิ่งแวดล้อมของโรงพยาบาล,
  จัดทำบ่อบำบัดน้ำเสียที่ได้มาตรฐาน
  เพื่อปรับปรุงคุณภาพน้ำเสียดังกล่าวให้อยู่ในเกณฑ์มาตรฐานของกรมอนามัย กระทรวงสาธารณสุข
  ก่อนปล่อยลงสู่แหล่งน้ำสาธารณะ โดยมีการตรวจสอบคุณภาพน้ำที่ผ่านการบำบัดแล้วเป็นประจำ,
  จัดซื้อผลิตภัณฑ์ที่เป็นมิตรกับสิ่งแวดล้อม เพื่อใช้ในโรงพยาบาล เช่น
  การใช้ผลิตภัณฑ์ที่ได้รับการรับรองจากสถาบันสิ่งแวดล้อมไทย และ/หรือ
  ผลิตภัณฑ์ที่ผ่านกระบวนการผลิตที่เป็นมิตรกับสิ่งแวดล้อมและประกอบด้วยเยื่อรีไซเคิล เป็นต้น

7.  การร่วมพัฒนาชุมชนหรือสังคม

  ขณะที่ประชาชนยังคอยติดตามความคืบหน้าพื้นที่เขตพัฒนาพิเศษภาคตะวันออก ( EEC : Eastern
  Economic Corridor)
  และติดตามรับฟังความเห็นของชาวชลบุรีเกี่ยวกับการพัฒนาอีอีซีที่จะตอบโจทย์ของคนท้องถิ่น
  หรือไม่ และเป็นก้าวสำคัญของยุทธศาสตร์การพัฒนาประเทศไทย 20 ปี
  แต่กระแสของโลกก็ยังให้ความสำคัญกับสิ่งแวดล้อม
  และภาคธุรกิจก็ยังเป็นส่วนร่วมที่ต้องทำกิจกรรมเพื่อสังคม
  โรงพยาบาลเอกชลก็ยังมีพันธกิจด้านความรับผิดชอบต่อสังคมอย่างต่อเนื่องมาทุกปี
  และได้เน้นการสร้างความยั่งยืนมากขึ้น
  โดยได้ผลักดันให้การทำธุรกิจเพื่อสังคมเข้าไปอยู่ในแผนงานของบริษัทและเป็นกิจกรรมที่จะเป็นศูนย์กลางการเชื่อมโยงความร่วมมือภาคธุรกิจ
  และภาคสังคมให้มาพบกัน แลกเปลี่ยนความรู้ และประสบการณ์ให้สามารถทำธุรกิจได้ยั่งยืนมากขึ้น

7.1 ความรับผิดชอบต่อสังคมภายนอกองค์กร

-   โครงการส่งเสริมให้ความรู้เรื่องสุขภาพ

  ทางโรงพยาบาลเอกชล ได้จัดโครงการสร้างความรู้ด้านสุขภาพอนามัยผ่านกิจกรรมนิทรรศการ
  งานอีเว้นท์ในวันสำคัญต่างๆ มีการเผยแพร่ข้อมูลสุขภาพ ผ่านเว็บไซต์ และสื่อต่างๆ ตลอดปี

-   โครงการใส่ใจดูแลสุขภาพให้แก่ชุมชน

  โดยบริษัทฯ มีส่วนร่วมได้ทำกิจกรรมกับหน่วยราชการจัดทีมแพทย์ พยาบาล
  ไปบรรยายความรู้เรื่องโรคต่างๆ ทั้งที่โรงเรียน วัด ชุมชน และสถาบัน
  หรือมูลนิธิในจังหวัดชลบุรีและพื้นที่ใกล้เคียง บริการตรวจสุขภาพเบื้องต้นตรวจเช็คผล
  พร้อมให้คำแนะนำหลังการตรวจ มีทั้งการออกหน่วยปฐมพยาบาล
  และสนับสนุนออกหน่วยเคลื่อนที่รถ Ambulance ให้บริการในงานราชการต่างๆ

-   โครงการอบรมปฏิบัติการช่วยฟื้นชีวิต (CPR)

  ด้วยโรงพยาบาลมีโครงการเกี่ยวกับคุณภาพชีวิต
  ของประชาชนและใส่ใจความปลอดภัยของประชาชนในท้องถิ่น โดยศูนย์อุบัติเหตุและฉุกเฉิน
  ได้จัดอบรม CPR หรือการปฐมพยาบาลเบื้องต้น
  และการช่วยชีวิตขั้นพื้นฐานให้กับทางโรงงานอุตสาหกรรม เจ้าหน้าที่ บุคลากร ประชาชน
  และมูลนิธิมาอย่างต่อเนื่องเป็นเวลาหลายปี
  ปัจจุบันได้มีการจัดอบรมการช่วยชีวิตกับการใช้เครื่องกระตุกหัวใจไฟฟ้า แบบอัตโนมัติ AED :
  Automated External Defibrillator

-   โครงการบริจาคโลหิต

  โรงพยาบาลเอกชล และโรงพยาบาลเอกชล 2 ได้ร่วมกับศูนย์บริจาคโลหิตแห่งชาติ
  สภากาชาดไทยจังหวัดชลบุรี จัดโครงการรับบริจาคโลหิตจากบุคลากรและประชาชนทั่วไป
  ที่มีความประสงค์จะสร้างประโยชน์ต่อผู้คนหรือสังคมได้ โดยจะรับบริจาคปีละ 4 ครั้ง
  เป็นกิจกรรมหนึ่งในการทำความดีด้วยหัวใจ
  โดยเป็นความสุขจากการได้เป็นผู้ให้และเติมเต็มคุณค่าให้กับผู้ให้และผู้รับ

-   โครงการเก็บขยะชายหาด

  การรักษาความสะอาดเป็นสิ่งสำคัญที่จะช่วยในการสนับสนุนการท่องเที่ยว
  สำหรับทะเลในจังหวัดชลบุรี โดยเฉพาะในเขตชายหาดบางแสน
  ทางองค์กรของเราก็ได้สร้างจิตสำนึก จัดโครงการช่วยกันกำจัดขยะ
  โดยพนักงานได้อาสาลงพื้นที่เก็บกวาดขยะที่มาเกยตามหาด
  การมารวมพลช่วยกันนี้ก็เป็นการทำความดีตอบแทนคุณแผ่นดิน โครงการนี้อาจมีผลดีในระยะสั้น
  แต่เป็นการจุดประกายจิตสำนึกของผู้พบเห็น ให้มีจิตสำนึกถึงสังคมที่ดีงามร่วมกัน
  เพื่อแก้ปัญหาสิ่งแวดล้อมโลกที่อยู่ในภาวะวิกฤติที่เกิดจากมลพิษทางทะเล

7.2 ความรับผิดชอบต่อสังคมภายในองค์กร

-   โครงการปฏิบัติธรรม

  การปฏิบัติในการดำเนินธุรกิจ เพื่อความยั่งยืน ทางบริษัทฯ
  ได้จัดโครงการปฏิบัติธรรมจุดหมายแท้ก็เพื่อให้เข้าใจความทุกข์
  และสามารถอยู่ร่วมกันในสังคมได้อย่างปกติสุข
  ซึ่งการปฏิบัติธรรมก็เพื่อให้เรียนรู้หลักการมีมนุษย์สัมพันธ์ เช่น ความสามัคคี การเอื้อเฟื้อเผื่อแผ่
  การให้ความเคารพนับถือ รวมถึงตั้งแต่เข้าใจตนเองไปถึงเข้าใจผู้อื่น
  กิจการสถานพยาบาลก็เพื่อดูแลรักษา ป้องกัน และให้ความรู้เรื่องโรค รักษาการเจ็บไข้ป่วย
  การปฏิบัติธรรมเป็นพื้นฐานของการฝึกจิต เมื่อจิตเท่าทันสภาพความจริงแท้
  สุขภาพกายก็จะเข้มแข็ง กิจกรรมนี้ได้จัดมาทุกปีและผู้สนใจก็สามารถมาร่วมได้

-   โครงการมอบทุนการศึกษา

  การให้ทุนการศึกษาก็เพื่อสร้างโอกาส ให้แก่ผู้ที่ขาดแคลนทุนทรัพย์ในการศึกษา ทางบริษัทฯ
  ได้มอบทุนให้กับนักเรียน, นักศึกษา พยาบาล รวมทั้งบุคลากรสายวิชาชีพอื่น ที่มีความประพฤติ
  และผลการเรียนดี แต่ขาดโอกาส

  การมอบทุนการศึกษา ทางองค์กรก็ได้มอบให้ทั้งบุตรของพนักงานโรงพยาบาล
  และเป็นทุนการศึกษาให้กับเด็กนักเรียนในชุมชนต่างๆ ในจังหวัดชลบุรี

-   โครงการออกกำลังกายเพื่อสุขภาพ

  ทางบริษัทฯ ส่งเสริมพฤติกรรมสุขภาพในกลุ่มวัยทำงาน
  และการปรับเปลี่ยนพฤติกรรมให้มีการออกกำลังกาย เพื่อสุขภาพที่แข็งแรง ด้วยวิธีเต้นแอโรบิค,
  การฝึกโยคะ และการเต้นซุมบ้า (Zumba) การรณรงค์ออกกำลังกาย
  เป็นการเปลี่ยนแปลงอิริยาบถในชีวิตประจำวัน เป็นวิธีที่เหมาะสม
  เพื่อการกระตุ้นการออกกำลังกาย และการเล่นกีฬา เพื่อส่งเสริมสุขภาพ
  เป็นการผ่อนคลายอารมณ์ ลดความเสี่ยงต่อการเกิดโรค

11. การควบคุมภายในและการบริหารจัดการความเสี่ยง

บริษัทฯ
ให้ความสำคัญต่อระบบการควบคุมภายในทั้งในระดับบริหารและระดับปฏิบัติงานที่มีประสิทธิภาพ
คณะกรรมการบริษัทฯ กำกับดูแลและมอบหมายให้คณะกรรมการตรวจสอบทำหน้าที่สอบทานให้บริษัทฯ
มีระบบที่เหมาะสมและมีประสิทธิผล
เพื่อลดความเสี่ยงทางธุรกิจและความเสี่ยงในกระบวนการปฏิบัติงานให้อยู่ในระดับที่ยอมรับได้
ช่วยให้สามารถค้นพบข้อบกพร่องที่เกิดขึ้นได้ ช่วยให้รายงานทางการเงินของบริษัทฯ
ถูกต้องน่าเชื่อถือ และช่วยให้บริษัทฯ บรรลุเป้าหมายที่กำหนดไว้
ทั้งนี้ได้กำหนดกฎบัตรของคณะกรรมการตรวจสอบ เพื่อให้มีแนวทางการปฏิบัติงานที่ชัดเจน
โดยกฎบัตรดังกล่าวจะสอดคล้องกับหลักการกำกับดูแลกิจการที่ดีและข้อบังคับของตลาดหลักทรัพย์เรื่องคุณสมบัติและขอบเขตการดำเนินงานของคณะกรรมการตรวจสอบ

คณะกรรมการบริหารของบริษัท
กำกับดูแลการบริหารความเสี่ยงและระบบการควบคุมภายในทั้งหมดของบริษัทฯ
โดยมีการแต่งตั้งคณะกรรมการเฉพาะกิจด้านต่างๆ
และมอบหมายให้กำกับดูแลการบริหารจัดการความเสี่ยงและการควบคุมตามหน้าที่ความรับผิดชอบที่ได้รับมอบหมาย
สำหรับบริษัท

การกำกับดูแลระบบควบคุมภายในและการบริหารความเสี่ยง

การกำกับดูแลการดำเนินธุรกิจและความเพียงพอเหมาะสมของระบบควบคุมภายในของบริษัทฯ
อยู่ภายใต้การดูแลของคณะกรรมการบริษัทฯ
ผ่านทางคณะกรรมการบริหารและคณะกรรมการตรวจสอบ โดยมีโครงสร้างที่สำคัญ ดังนี้

1.  คณะกรรมการบริหารของบริษัทฯ
    กำกับดูแลการบริหารความเสี่ยงและระบบการควบคุมภายในของบริษัทฯ
    โดยมีการแต่งตั้งคณะกรรมการบริหารความเสี่ยงในโรงพยาบาล
    และมอบหมายให้ดูแลบริหารจัดการความเสี่ยงและการควบคุมตามหน้าที่ความรับผิดชอบที่ได้รับ

2.  คณะกรรมการตรวจสอบ
    ทำหน้าที่อย่างเป็นอิสระในการประเมินความเพียงพอและเหมาะสมของระบบการควบคุมภายในซึ่งกำหนดและกำกับดูแลโดยคณะกรรมการบริหาร
    รวมถึงความมีประสิทธิภาพของกระบวนการตรวจสอบ
    โดยคณะกรรมการตรวจสอบจะมีการพิจารณาแบบประเมินความเพียงพอของการควบคุมภายใน
    ในส่วนของการกำกับจะมีการทบทวนนโยบายและแนวทางในการปฏิบัติงานตรวจสอบของหน่วยงานตรวจสอบภายใน
    กำกับดูแลความเหมาะสมของระบบการควบคุมภายในผ่านการปฏิบัติงานของหน่วยงานตรวจสอบภายใน
    เพื่อประเมินความถูกต้องตามควรของรายงานสถานะทางการเงินของบริษัท
    ความโปร่งใสของการดำเนินธุรกิจ
    ความเพียงพอเหมาะสมของระบบการควบคุมและตรวจสอบภายในของทุกการปฏิบัติงาน
    และการดำเนินการเพื่อให้มั่นใจว่าบริษัทมีการปฏิบัติงานที่เป็นไปตามข้อกำหนดกฎหมายและข้อกำหนดที่มีการบังคับใช้จากทางการ

3.  คณะกรรมการบริหารความเสี่ยง ทำหน้าที่กำหนดกลยุทธ์ในการบริหารความเสี่ยง
    รวมถึงกำกับดูแลและประเมินความเสี่ยงในการดำเนินธุรกิจ และการติดตามความคืบหน้า
    เพื่อรายงานต่อที่ประชุมคณะกรรมการบริษัท

สรุปภาพรวมระบบควบคุมภายในและการบริหารความเสี่ยง

การบริหารความเสี่ยงเป็นกรอบการดำเนินการขององค์ประกอบต่างๆ
ที่มีความสัมพันธ์กันที่เริ่มตั้งแต่การกำกับดูแลและสร้างวัฒนธรรมขององค์กรเกี่ยวกับการบริหารจัดการความเสี่ยง
การกำหนดวัตถุประสงค์ของกลยุทธ์ขององค์กรที่ประสานและเชื่อมโยงกับกระบวนการจัดการความเสี่ยง
การประเมินและบริหารจัดการความเสี่ยงเพื่อสนับสนุนให้บรรลุวัตถุประสงค์ของกลยุทธ์ดังกล่าว
การกำกับดูแลการดำเนินการ ตลอดจนถึงการสื่อสารและการรายงาน
ระบบการควบคุมภายในเป็นส่วนหนึ่งในส่วนสำคัญของการบริหารความเสี่ยงและเป็นส่วนที่สร้างมูลค่าและเสริมสร้างประสิทธิภาพของการดำเนินการซึ่งกันและกัน
บริษัทฯ
ได้วางระบบการควบคุมภายในและการบริหารความเสี่ยงทั้งในระดับภาพรวมขององค์กรไปจนถึงระดับกิจกรรมให้เป็นไปตามมาตรฐานสากล
เพื่อให้มั่นใจว่า องค์กรสามารถบรรลุเป้าหมายของการดำเนินงาน (Operations)
อย่างมีประสิทธิผลและประสิทธิภาพ รวมทั้งสามารถปฏิบัติตามกฎหมาย (Compliance)
และนำเสนอรายงาน (Reporting) ได้อย่างเหมาะสมและน่าเชื่อถือ

บริษัทฯ จัดให้มีสภาพแวดล้อมที่ส่งเสริมการควบคุมภายใน
เริ่มตั้งแต่การกำหนดให้ความซื่อสัตย์และมีจริยธรรมในการปฏิบัติงาน
เป็นหนึ่งในคุณค่าหลักขององค์กร การกำหนดนโยบายและแนวปฏิบัติเกี่ยวกับการควบคุมภายใน
การจัดให้มีโครงสร้างสายการรายงานที่มีความถ่วงดุลและการกำหนดอำนาจในการสั่งการรวมถึงความรับผิดชอบที่เหมาะสมกับลักษณะงาน
เพื่อให้องค์กรบรรลุวัตถุประสงค์ คณะกรรมการบริษัทและผู้บริหาร
ได้พิจารณาปริมาณงานกับจำนวนพนักงาน
เพื่อให้เกิดความเหมาะสมในการปฏิบัติงานของพนักงานแต่ละตำแหน่ง
มีการกำหนดตัวชี้วัดผลการปฏิบัติงาน Key Performance Indicator (KPI)
เพื่อพิจารณาผลการปฏิบัติงาน ผลตอบแทนพนักงาน รวมถึงการนำ Competency
มาใช้เป็นเครื่องมือในการบริหารทรัพยากรบุคคลในการสร้างแรงจูงใจ
และการให้รางวัลแก่บุคลากรที่เหมาะสม
และการจัดให้มีการอบรมให้ความรู้กับพนักงานเพื่อพัฒนาทักษะความรู้ความชำนาญในการปฏิบัติงาน
ในส่วนของการกำกับดูแลการปฏิบัติงาน คณะกรรมการบริษัทฯ
จะทำหน้าที่ในการกำกับดูแลการปฏิบัติหน้าที่ของคณะกรรมการบริหารรวมถึงประสิทธิภาพของการควบคุมและการบริหารความเสี่ยง
คณะกรรมการตรวจสอบทำหน้าที่อย่างเป็นอิสระผ่านการปฏิบัติงานของหน่วยงานตรวจสอบภายในเกี่ยวกับการประเมินประสิทธิภาพของการบริหารจัดการความเสี่ยงและระบบการควบคุม

เพื่อให้มั่นใจว่าการดำเนินธุรกิจของบริษัทฯ
มีการปฏิบัติงานภายใต้ระบบการควบคุมที่มีประสิทธิภาพและ
เหมาะสมกับสภาพแวดล้อมและการปฏิบัติงาน
สามารถลดความเสี่ยงที่อาจจะทำให้ไม่บรรลุวัตถุประสงค์และ/หรือ
อาจก่อให้เกิดความเสียหายต่อองค์กร
มีการกำหนดแนวนโยบายและแนวทางการควบคุมหลักและอำนาจอนุมัติดำเนินการที่เหมาะสมและบังคับใช้สำหรับบริษัทฯ
มีการแบ่งแยกหน้าที่ระหว่างผู้รับผิดชอบในการกำหนดกิจกรรมการควบคุม ผู้ปฏิบัติงาน
ผู้ติดตามและกำกับดูแล
และผู้ประเมินประสิทธิภาพของการควบคุมเพื่อให้เกิดการถ่วงดุลและการตรวจสอบอย่างเหมาะสม

บริษัทฯ
มีการพัฒนาระบบสารสนเทศอย่างต่อเนื่องเพื่อพัฒนาคุณภาพของข้อมูลและการสื่อสารข้อมูลได้อย่างมีประสิทธิภาพ
ทันเวลา
ตลอดจนถึงการสนับสนุนให้การควบคุมภายในสามารถดำเนินไปตามแนวทางและบรรลุวัตถุประสงค์ที่กำหนดไว้
นอกจากนี้บริษัทฯ
มีการกำหนดช่องทางและกระบวนการในการสื่อสารข้อมูลภายในและภายนอกองค์กรที่เหมาะสมและจำเป็น
เพื่อให้สามารถสื่อสารข้อมูลไปยังผู้ที่เกี่ยวข้องทั้งภายในและภายนอกได้อย่างถูกต้อง ครบถ้วน
และทันเวลา

เพื่อให้มั่นใจว่าการควบคุมภายในยังดำเนินไปอย่างมีประสิทธิภาพอยู่เสมอ บริษัทฯ
มีการติดตามและประเมินผลการควบคุมภายใน มีการจัดให้มีช่องทางการรายงานและสื่อสารข้อมูล
ข้อบกพร่องในระบบการควบคุมภายในต่อบุคคลที่รับผิดชอบเพื่อให้มีการกำหนดมาตรการในการดำเนินการแก้ไขอย่างทันท่วงที
รวมถึงการกำหนดให้มีกระบวนการตรวจสอบผ่านการปฏิบัติหน้าที่ของหน่วยงานตรวจสอบภายใน
ที่ทำหน้าที่ในการประเมินประสิทธิภาพของระบบการควบคุมและการปฏิบัติตามกฎ ระเบียบ ข้อบังคับ
ของหน่วยงานที่กำกับดูแลตามแผนงานที่กำหนด
ผลการกำกับดูแลการตรวจสอบการปฏิบัติตามการควบคุมภายในมีการกำหนดให้รายงานต่อผู้บริหารระดับสูงและคณะกรรมการที่เกี่ยวข้องอย่างสม่ำเสมอ

ความเห็นของคณะกรรมการบริษัทเกี่ยวกับระบบการควบคุมภายใน

ในการประชุมคณะกรรมการบริษัท ครั้งที่ 313 เมื่อวันที่ 12 กุมภาพันธ์ 2562
โดยกรรมการอิสระทั้ง 4 ท่าน ซึ่งทุกท่านเป็นคณะกรรมการตรวจสอบเข้าร่วมประชุมครบถ้วน
คณะกรรมการบริษัท ได้พิจารณาแบบประเมินระบบการควบคุมภายในของบริษัทฯ ครอบคลุม 5
องค์ประกอบ คือ การควบคุมภายในองค์กร การประเมินความเสี่ยง การควบคุมการปฏิบัติงาน
ระบบสารสนเทศและการสื่อสารข้อมูล และระบบการติดตาม คณะกรรมการมีความเห็นว่า
ระบบการควบคุมภายในของบริษัทมีความเพียงพอและเหมาะสมต่อการดำเนินธุรกิจ โดยบริษัทฯ
ได้จัดให้มีระบบการควบคุมภายในและบุคลากรอย่างเพียงพอที่จะดำเนินการตามระบบการปฏิบัติงานที่กำหนดไว้อย่างมีประสิทธิภาพ
รวมทั้งมีระบบการติดตามควบคุมดูแลการดำเนินงานของบริษัทให้สามารถดำเนินธุรกิจภายใต้ระบบการควบคุมภายในที่ดีและมีมาตรการที่เหมาะสมในการป้องกันการทำธุรกรรมที่อาจก่อให้เกิดความขัดแย้งด้านผลประโยชน์ได้

รายละเอียดหัวหน้าหน่วยตรวจสอบภายใน

คณะกรรมการบริษัทฯ แต่งตั้งให้ นางสาวทวีพร แก้วไทรเลิศ ดำรงตำแหน่ง
หัวหน้าแผนกตรวจสอบภายใน ทั้งนี้
คณะกรรมการตรวจสอบได้ให้ความเห็นเกี่ยวกับคุณสมบัติของหัวหน้าแผนกตรวจสอบภายใน
ว่าเป็นผู้ที่มีความเหมาะสมที่จะปฏิบัติหน้าที่หัวหน้าแผนกตรวจสอบภายในได้อย่างมีประสิทธิภาพ
และการแต่งตั้ง ถอดถอน โยกย้าย และเลิกจ้างผู้ดำรงตำแหน่งหัวหน้าแผนกตรวจสอบภายใน
ต้องได้รับอนุมัติจากคณะกรรมการตรวจสอบ ตามกฎบัตรคณะกรรมการตรวจสอบของบริษัท
ซึ่งทบทวนเมื่อวันที่ 23 สิงหาคม 2561

12. รายการระหว่างกัน

1. ในระหว่างปี 2561 บริษัทฯ ไม่มีการทำรายการที่เกี่ยวโยงกัน/รายการระหว่างกัน
ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
และข้อกำหนดของตลาดหลักทรัพย์แห่งประเทศไทย

2. มาตรการและขั้นตอนในการอนุมัติการทำรายการระหว่างกัน

บริษัทฯ
มีมาตรการและขั้นตอนในการอนุมัติการทำรายการระหว่างกันตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
(กลต.) และข้อกำหนดของตลาดหลักทรัพย์แห่งประเทศไทย โดยรายการที่เกี่ยวโยงกัน
จะต้องได้รับความเห็นชอบจากคณะกรรมการบริษัทฯ และ/หรือที่ประชุมผู้ถือหุ้น
แล้วแต่กรณีตามข้อกำหนด

3. นโยบาย และแนวโน้มการทำรายการระหว่างกันในอนาคต

บริษัทฯ ปฏิบัติตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
และข้อกำหนดของตลาดหลักทรัพย์แห่งประเทศไทยอย่างเคร่งครัด
และดำเนินการด้วยความโปร่งใสตามนโยบายการกำกับดูแลกิจการที่ดีของบริษัทฯ